open-index/open-wikipedia-markdown huggingface dataset:
গুৰু গ্ৰন্থ চাহিব

[right|thumb|[গুৰু গোবিন্দ সিংহৰ নিশান (মূল মন্ত্ৰ) চিত্ৰ সহ গুৰু গ্ৰন্থ চাহিবৰ এটি পৃষ্ঠা। পাটনাৰ তখত শ্ৰী হৰমন্দিৰ সাহিবত সংৰক্ষিত। ]]

**গুৰু গ্ৰন্থ চাহিব** বা সাম্মাণিক উপাধি সহ **শ্ৰী গুৰু গ্ৰন্থ চাহিব জি** (, *শ্ৰী গুৰু গ্ৰান্‌থ্‌ চাহিব্‌ জি* ) বা **আদি গ্ৰন্থ** শিখ ধৰ্মৰ পবিত্ৰ ধৰ্মগ্ৰন্থ। প্ৰতিষ্ঠানিকভাবে এই গ্ৰন্থখন শিখসকলৰ সৰ্বশেষ গুৰু। *গুৰু গ্ৰন্থ চাহিব* ১৪৩০টা অংগত বিভক্ত, যিবোৰ ১৪৬৯ চনৰ পৰা ১৭০৮ চনৰ মধ্যবৰ্তী সময়ত বিভিন্ন শিখ গুৰু কৰ্তৃক ৰচিত আৰু সংকলিত হয়। ই এক শবদ বা স্তোত্ৰ সংকলন। ইয়াৰ মূল উপজীৱ্য ঈশ্বৰৰ গুণাণুকীৰ্তন আৰু ঈশ্বৰৰ নাম জপ কৰাৰ কাৰণ ব্যাখ্যা।
right|190px|thumb| গুৰু গ্ৰন্থ চাহিব
দশম শিখ গুৰু গোবিন্দ সিংহয়ে (১৬৬৬-১৭০৮) পৱিত্ৰ ধৰ্মগ্ৰন্থ *আদি গ্ৰন্থ*-ক তেওঁৰ উত্তৰসূৰি ঘোষণা কৰে আৰু ইয়াক *গুৰু গ্ৰন্থ চাহিব* সম্মানেৰে ভূষিত কৰে। সেই তেতিয়াৰ পৰা এই গ্ৰন্থই দহ গুৰুৰ শিক্ষাৰ প্ৰতিনিধিৰূপে শিখসকলৰ পৱিত্ৰ ধৰ্মগ্ৰন্থৰ মৰ্যাদা পাই আহিছে। শিখধৰ্মৰ উপাসনাৰ ক্ষেত্ৰত প্ৰাৰ্থনাত সহায়ক বা সূ্ত্ৰ হিচাপে এই গ্ৰন্থৰ স্থান সৰ্বোচ্চ।

পঞ্চম শিখ গুৰু অৰ্জুন দাসে(১৫৬৩-১৬০৬) প্ৰথম পাচ শিখ গুৰু আৰু হিন্দু, মুছলমান সন্ত সহ বিভিন্ন মহান সন্তৰ ৰচিত স্তোত্ৰাৱলীৰ পৰা ৰচনা চয়ন কৰি প্ৰথম আদি গ্ৰন্থ সংকলন কৰিছিল। দশম শিখ গুৰুৰ মহাপ্ৰয়াণৰ পিছত বাবা দীপ সিংহয়ে বিতৰণৰ বাবে এই গ্ৰন্থৰ একাধিক সম্পাদিত নকল প্ৰস্তুত কৰিছিল।
thumbnail|left|মানচিত্ৰ গুৰু গ্ৰন্থ চাহিবৰ বিভিন্ন লেখকৰ জন্মস্থানৰ বৰ্ণনা Mānacitra guru grantha sāhēbēra bibhinna lēkhaka janma jāẏagā barṇanā
গ্ৰন্থখন গুৰুমুখী হৰফত লিখিত। প্ৰধানত প্ৰাচীন পঞ্জাবী ভাষা ব্যৱহৃত হলেও কোনো কোনো স্থলত ব্ৰজাৱলী, পঞ্জাবী, খড়িবোলি (হিন্দী), সংস্কৃত, বিভিন্ন স্থানীয় উপভাষা আৰু ফাৰ্চী ভাষা ব্যৱহৃত হৈছে। এই গ্ৰন্থৰ ভাষাক সন্ত ভাষা বোলা হয়।

## তথ্য সংগ্ৰহ

## বহিঃসংযোগ

* 300 Saal Guru De Naal
* Panjab Digital Library

### ভিডিঅ'
* 400th Anniversary of Sri Guru Granth Sahib

### অডিঅ'
* Listen to Complete Guru Granth Sahib (66 hours), read meaning & download gurmat softwares & fonts 
* (click on the link for complete mp3 format of aad sri guru granth sahib ji maharaj) 
* (Another Audio Link Of SGGS ji ) 

### পাঠ্য
* Sri Guru Granth Sahib on www.sikhismguide.org 
* English translation of the Guru Granth Sahib PDF 
* The Guru Granth Sahib in Unicode format
* Granth Sahib.com
* Download The Siri Guru Granth Sahib in Spanish / Español (doc) 
* The "Oficial Translations of Siri Guru Granth Sahib in Spanish".Revised / PDF

### অন্যান্য
* Quotations from Guru Granth Sahib
* searchgurbani.com

শ্ৰেণী:ধৰ্ম গ্ৰন্থ
শ্ৰেণী:শিখ ধৰ্ম
জহা চাউল

**জহা চাউল** হৈছে চুটি বা মধ্যম আকাৰৰ এবিধ সুগন্ধি চাউল। অসমৰ মাটি আৰু জলবায়ু জহাধানৰ বাবে উপযোগী হোৱাৰ হেতুকে চাউলবিধ মূলতঃ অসমতেই উৎপাদিত হয়। জহা চাউলত যথেষ্ট পৰিমাণে প্ৰাকৃতিক সুগন্ধি *২-এচিটাইল-১-পাইৰ’লাইন* নিহিত হৈ থকাৰ বাবে চাউলবিধ নিজস্ব গোন্ধযুক্ত হয়।

২০০৭ চনত প্ৰথমবাৰৰ বাবে জাৰ্মেনী, যুক্তৰাজ্য আৰু চুইজাৰলেণ্ডলৈ ১৭ মেট্ৰিক টন জহা চাউল ৰপ্তানি কৰা হয়। কিন্তু ২০০৮ চনৰ এপ্ৰিলত বাচমতি চাউলৰ বাদে আন চাউলৰ ৰপ্তানিত কেন্দ্ৰীয় চৰকাৰে নিষেধাজ্ঞা জাৰী কৰাৰ বাবে অসমে ৩৩ মেট্ৰিক টন জহা চাউলৰ ৰপ্তানিৰ চুক্তি বাতিল কৰিব লগাত পৰে। ২০১১ চনত এই নিষেধাজ্ঞা উঠাই লোৱা হয়।

২০১৩ চনত অসম কৃষি বিশ্ববিদ্যালয়ে জহা চাউলক ভৌগোলিক স্বীকৃতি দিবলৈ চেন্নাইত অৱস্থিত ভৌগোলিক স্বীকৃতি পঞ্জীয়কৰ উদ্দেশ্যে এক বিতং প্ৰস্তাৱ প্ৰস্তুত কৰি উলিয়ায়। সেই বছৰৰে ছেপ্টেম্বৰত কেন্দ্ৰীয় প্ৰতিষ্ঠানটোত সৰ্থেবাৰীৰ কাঁহ-পিতলৰ শিল্প, কাৰ্বি বস্ত্ৰশিল্প আৰু গোৱালপাৰাৰ শীতল পাটী দলিচা শিল্পৰ লগতে জহা চাউলৰ ভৌগোলিক স্বীকৃতি বিচাৰি আবেদন পত্ৰ (ক্ৰমিক নং ৪৩৯) দাখিল কৰে। *ভাৰতীয় পেটেণ্ট, ডিজাইন আৰু ট্ৰেডমাৰ্ক নিয়ন্ত্ৰকে* প্ৰকাশ কৰা তথ্য মতে ২০১৫ চনৰ ৩১ মাৰ্চলৈকে জহা চাউলৰ ভৌগোলিক স্বীকৃতি প্ৰাৰম্ভিক পৰীক্ষণ পৰ্যায়ত আছিল।
২০১৭ চনৰ মাৰ্চ মাহত জহা চাউলে ভৌগোলিক স্বীকৃতি লাভ কৰে।

## ইতিহাস
৪ৰ্থ শতিকাত মাধৱ কন্দলিয়ে ৰচনা কৰা সপ্তকাণ্ড ৰামায়ণত খৰিকা জহাৰ উল্লেখ আছে।

## উৎপাদন আৰু কৃষি পদ্ধতি
অসমৰ প্ৰায় ২০,০০০ হেক্টৰ কৃষিভূমিত জহা ধানৰ খেতি কৰা হয় আৰু ৰাজ্যখনত বছৰি প্ৰায় ৩০,০০০ মেট্ৰিক টন জহা চাউল উৎপাদিত হয়।

অসমৰ অধিকাংশ অঞ্চলত কৰা ধানখেতিৰ দৰে জহাধানৰ খেতিও দ্বি-ৰোপণ পদ্ধতিত কৰা হয়। সাধাৰণতে জেঠ-আহাৰমহীয়া কঠীয়াতলিত ছটিয়াই শাওণ-ভাদ মাহত এই কঠীয়া পথাৰত ৰোৱা হয় আৰু আঘোণ-পুহ মাহত চাপোৱা হয়। ভাৰতীয় কৃষি পদ্ধতিৰ কালভিত্তিক ভাগসমূহৰ ফালৰ পৰা (শালিধান, আহুধান, বাওধান আৰু বড়োধান) জহা ধানক শালিধানত অন্তৰ্ভুক্ত কৰিব পাৰি। চাউলৰ প্ৰকাৰৰ ভিত্তিত জহা এবিধ লাহিধান, অৰ্থাৎ জহা চাউলৰ পৰা জলপানো প্ৰস্তুত কৰিব পাৰি।

## প্ৰকাৰ

বিভিন্ন প্ৰকাৰৰ জহা ধানসমূহ হৈছে এনেধৰণৰ:

## তথ্য সংগ্ৰহ

শ্ৰেণী:শস্য
শ্ৰেণী:অসমৰ খাদ্য
শ্ৰেণী:ভাৰতৰ ভৌগোলিক স্বীকৃতি
শ্ৰেণী:অসমৰ উদ্ভিদ
প্লাষ্টিক

**প্লাষ্টিক** () হৈছে সংশ্লেষিত বা অৰ্ধ-সংশ্লেষিত নমনীয় বহু বিধৰ পদাৰ্থ। সাঁচত ঢালি প্লাষ্টিকক বিভিন্ন আকাৰলৈ নিব পাৰি। প্লাষ্টিক সাধাৰণতে উচ্চ আণৱিক ভৰযুক্ত জৈৱিক বহুযোগী যৌগ। কিন্তু, প্ৰায়েই লগত আন মৌলও যোগ দিয়া হয়। সাধাৰণভাৱে প্লাষ্টিক খনিজ তৈল ৰাসায়নিক পদাৰ্থৰপৰা সংশ্লেষিত কৰি পোৱা যায়। কিন্তু, কিছুমান প্লাষ্টিক প্ৰাকৃতিক ভাৱেও পোৱা যায়। পদা্ৰ্থ এটা নভঙাকৈ নতুন আকাৰলৈ নিব পৰা গুণক 'নমনীয়তা' (ইংৰাজীত প্লাষ্টিচিটি) বোলা হয়। প্লাষ্টিকত এই গুণ বিশেষভাৱে পৰিলক্ষিত হয় বাবে এই গুণৰ নামেৰেই বহুযোগী যৌগৰ এই পদাৰ্থসমূহক প্লাষ্টিক বোলা হৈছে। 

প্লাষ্টিক নিৰ্মাণৰ কম খৰচ, উৎপাদনৰ সহজতা, বহুমুখীতা আৰু পানীত সহজে নষ্ট নোহোৱা গুণৰ বাবে প্লাষ্টিক বহু ক্ষেত্ৰত ব্যৱহাৰ কৰা হয়। বৰ্তমানৰ যুগত লিখা কাকতৰপৰা মহাকাশযান নিৰ্মাণলৈ প্লাষ্টিকৰ ব্যৱহাৰ কৰা হৈছে। পৰম্পৰাগত কাঠ, শিল, জন্তৰ হাড় বা শিঙ, ছামৰা, কাগজ, ধাতু, কাঁচ আৰু চিনামাটিৰ স্থানত এতিয়া প্লাষ্টিক ব্যৱহাৰ কৰা হৈছে। উন্নত দেশসমূহত এক তৃত্বীয়াংশ প্লাষ্টিক বস্তু বন্ধাৰ কামত আৰু এক তৃত্বীয়াংশ গৃহ নিৰ্মাণৰ পানীৰ নলী, খিৰিকীৰ ছাদ আদিত ব্যৱহৃত হয়। গাড়ী নিৰ্মাণতো প্ৰায় ২০% প্লাষ্টিক ব্যৱহৃত হয়।), ঘৰৰ আচ-বাব, খেলনা আদিতো প্লাষ্টিক প্ৰভুত ভাৱে ব্যৱহাৰ কৰা হয়।  ভাৰতত বস্তু বন্ধাৰ বাবেই্ ৪২% প্লাষ্টিক ব্যৱহৃত হয়। চিকিৎসা বিজ্ঞানৰ ক্ষেত্ৰত সংৰোপিত কৃত্ৰিম ভাল্ভ আদিতো প্লাষ্টিক ব্যৱহাৰ কৰা হয়। 

পৃথিৱীত প্ৰথম সংশ্লেষিত প্লাষ্টিক হৈছে বেকেলাইট। বেকেলা্‌ইট ১৯০৭ চনত নিউ-ৱৰ্কৰ লিঅ' বেকেলেণ্ডৰদ্বাৰা আৱিষ্কৃত হৈছিল, তেখেতেই ইয়াৰ নামো প্লাষ্টিক দিছিল। প্লাষ্টিকৰ বিকাশত কেবাগৰাকী ৰসায়নবিদৰ নাম জড়িত হৈ আছে। ন'বেল বঁটা জয়ী বিজ্ঞানী হাৰমান ষ্টডিঞ্জাৰ-ক 'বহুযোগী ৰসায়নৰ পিতৃ' বুলি জনা যায়। আনহাতে বিজ্ঞানী হাৰমান ফ্ৰান্সিছ মাৰ্ক-ক 'বহুযোগী পদাৰ্থবিদ্যাৰ পিতৃ' বুলি কোৱা হয়। বিংশ শতিকাৰ আৰম্ভণিৰেপৰা প্লাষ্টিকৰ সফলতা আৰু বহুল ব্যৱহাৰৰ বাবে পৰিবেশৰ প্ৰতি কিছুমান প্ৰশ্ন আহি পৰিছে। বহুদিনলৈ নষ্ট নোহোৱাকৈ থকাৰ গুণৰ বাবেই প্লাষ্টিকৰপৰা সমস্যাৰ উদ্ভৱ হৈছে। বিংশ শতিকাৰ শেষৰফালে সেয়ে প্লাষ্টিকৰ পুনৰব্যৱহাৰৰ ওপৰত জোৰ দিয়া হৈছে।
thumb|Xe-o-to-dien-tre-em-2-cho-ngoi-BMW-Z4-Roadster-6673R

## তথ্যসূত্ৰ

## বাহ্যিক সংযোগ

* J. Harry Dubois Collection on the History of Plastics, ca. 1900–1975  Archives Center, National Museum of American History, Smithsonian Institution.
* Material Properties of Plastics – Mechanical, Thermal & Electrical Properties 
* List of over 600 plastics
* Plastics Historical Society
* History of plastics, Society of the Plastics Industry 
* What Are Plastics Made Of?  January 1943 Popular Science
* "A brief history of plastics, natural and synthetic", from *BBC Magazine*
* Scientists have announced a new rock type: plastiglomerate

শ্ৰেণী:সামগ্ৰী
জামাতিয়া সম্প্ৰদায়

**জামাতিয়া সম্প্ৰদায়** ত্ৰিপুৰা  ৰাজ্যৰ উপ-জনজাতি সমুহৰ ভিতৰত তৃতীয় বৃহৎ উপ জনজাতি। জামাতিয়া শব্দৰ মুল জামাত শব্দৰ অৰ্থ হল সংগ্ৰহ। পিছত তেওঁলোকে জামাতক জামাতিয়া লৈ নামাকৰণ কৰে। জামাতিয়া সম্প্ৰদায়ৰ লোক এতিয়াও নিজৰ সম্প্ৰদায়ৰ নিয়ম অনুসৰি একত্ৰিত হৈ থাকে। 
ইতিহাস হিচাপে জামাতিয়া সম্প্ৰদায়ৰ পুৰুষসকলে মানিক্য ৰাজবংশৰ শাষন কালত ৰাজবংশৰ নিৰাপত্তা ব্যৱস্থা নিজৰ হাতত ৰাখিছিল আৰু তাৰ বাবেই তেওঁলোকে কোনো ধৰণৰ কৰ-কাটল ৰাজবংশক দিব লগা হোৱা নাছিল।
জামাতিয়া সম্প্ৰদায়ৰ লোকসকল সবল, শক্তিশালী আৰু সাহসী লোক আছিল। সেইবাবেই ৰাজবংশৰ সাহী সেনাৰ নেতৃত্ব জামাতিয়া সম্প্ৰদায়ে দিছিল। বিদ্ৰোহী নেতা পৰিক্ষিত জামাতিয়াই যেতিয়া ভ্ৰষ্ট ৰাজকীয় অধিকাৰী আৰু স্বেচ্ছাচাৰী ৰাজতন্ত্ৰৰ বিৰুদ্ধে বিদ্ৰোহ কৰিছিল তেতিয়া জামাতিয়া সম্প্ৰদায়ৰ লোকে তেওঁক সকলোতকৈ শক্তিশালী বিদ্ৰোহী নেতা হিচাপে গণ্য কৰিছিল।

## অৰ্থনীতি আৰু অৰ্থব্যৱস্থা
অৰ্থনৈতিক ভাবে জামাতিয়া সম্প্ৰদায় ত্ৰিপুৰা ৰাজ্যখনৰ ওপৰতে নিৰ্ভৰশীল। বৰ্তমান শিক্ষিত যুৱক-যুৱতীয়ে অবশ্যে কেন্দ্ৰীয় চৰকাৰৰ অধীনত ৰাজ্যতো চাকৰি কৰে। অতি ভিতৰুৱা গাওঁৰ মানুহে বাঁহ-বেতৰ কাম কৰিও স্বাৱলম্বী হোৱা দেখা যায়।

## জামাতিয়া সংস্কৃতি
ত্ৰিপুৰাৰ প্ৰায় সকলোবোৰ উৎসৱেই জামাতিয়া লোকসকলে পালন কৰে। জামাতিয়া সকলে বিশেষকৈ গৰিয়া মৌতাই উৎসৱ পালন কৰে। তাৰোপৰি জামাতিয়া জনগোষ্ঠীয়ে মৌতাই কটৰ, তিমা আৰু বাকি হিন্দু ধৰ্মৰ সকলো দেৱতাৰেই পুজা কৰে। পৰীক্ষিত জামাতিয়াৰ বিদ্ৰোহৰ পিছৰ পৰা তেওঁলোকে বৈষ্ণৱ ধৰ্ম গ্ৰহন কৰে আৰু ৰাগিয়াল বস্তু সেৱন তথা গাহৰি, ছাগলী, কুকুৰা আদিৰ মাংস ভক্ষণ বন্ধ কৰি দিয়ে।

শ্ৰেণী:ত্ৰিপুৰা
শ্ৰেণী:ভাৰতৰ সামাজিক সম্প্ৰদায়সমূহ
ভৌগোলিক স্বীকৃতি

**ভৌগোলিক স্বীকৃতি** (বা চমুকৈ **জি আই**; ) হৈছে কোনো এক সামগ্ৰীত ব্যৱহাৰ কৰা বিশেষ নাম বা চিহ্ন। এই নাম বা চিহ্ন নিৰ্দিষ্ট সামগ্ৰীবিধৰ ভৌগোলিক অৱস্থিতি বা মূল (যেনে- এখন দেশ, একোটা অঞ্চল বা চহৰ) অনুসাৰে নিৰ্ধাৰণ কৰা হয়। ভৌগোলিক স্বীকৃতিয়ে সামগ্ৰীবিধৰ নিৰ্দিষ্ট গুণগত মানদণ্ড বা নিৰ্দিষ্ট প্ৰস্তুত প্ৰণালী নাইবা বিশেষত্ব নিশ্চিত কৰে। উদাহৰণস্বৰূপে- ভৌগোলিক স্বীকৃতিপ্ৰাপ্ত অসমৰ মুগা সূতাৰ চিহ্নই মুগা সূতাৰে নিৰ্মিত বস্ত্ৰ বা অন্যান্য সামগ্ৰীৰ গুণগত মানদণ্ডৰ নিশ্চিতি প্ৰদান কৰে। ভৌগোলিক স্বীকৃতিয়ে কোনো এবিধ সামগ্ৰী নিৰ্দিষ্ট অঞ্চলটোতহে বাণিজ্যিকভাৱে উৎপাদন কৰাৰ অধিকাৰ আৰু আইনী সুৰক্ষা প্ৰদান কৰে। 

## অসমৰ সামগ্ৰীৰ ভৌগোলিক স্বীকৃতি
ভৌগোলিক স্বীকৃতি প্ৰাপ্ত অসমৰ সামগ্ৰীসমূহ হৈছে:
#অসমৰ চাহ
#অসমৰ মুগা
#কাৰ্বি-আংলংৰ আদা
#তেজপুৰৰ লিচু
#জহা চাউল
#বোকা চাউল
#কাজিনেমু
#চকোৱা চাউল
#জুডিমা
#গামোচা
# মাজুলীৰ মুখা শিল্প
# মাজুলীৰ সাঁচিপাতৰ চিত্ৰ
# অৰুণাচল প্ৰদেশ চিংফৌ ফানাপ (অসম আৰু অৰুণাচল প্ৰদেশ যুটীয়াভাৱে)
# বড়ো দখনা
# বড়ো এৰী ৰেচম
# বড়ো জৌমগ্ৰা
# বড়ো গামচা
# বড়ো কোডাপিনি
# বড়ো থুড়খা
# বড়ো গংগাৰ দুনিজা 
# বড়ো খাম 
# বড়ো ছেৰজা
# বড়ো চিফুং
# বড়ো খাৰদৈ
# বড়ো গংগনা
# বড়ো জথা
# অসম জাপি
# অসম আশাৰীকান্দি মৃৎশিল্প
# অসম মিচিং বস্ত্ৰশিল্প (অসম আৰু অৰুণাচল প্ৰদেশ যুটীয়াভাৱে)
# অসম বিহু ঢোল
# অসমৰ পানীমেটেকা শিল্প
# সৰ্থেবাৰীৰ কাঁহ শিল্প
# আৰনাই
# জো গৈৰান
# মাইব্ৰা জো বিডেই
# জো গিচি
# বড়ো নাফাম
# ওগুলা
# বড়ো গোখা
# বড়ো নাৰ্জি

ইয়াৰ উপৰিও কাৰ্বি বস্ত্ৰশিল্প আৰু গোৱালপাৰাৰ শীতল পাটীৰ বাবে ভৌগোলিক স্বীকৃতি বিচাৰি কেন্দ্ৰীয় চৰকাৰৰ ওচৰত আৱেদন কৰা হৈছে।

## তথ্য সংগ্ৰহ

শ্ৰেণী:অৰ্থনীতি
শ্ৰেণী:বাণিজ্য
বাউসী বাণীকান্ত কাকতি মহাবিদ্যালয়

**বাউসী বাণীকান্ত কাকতি মহাবিদ্যালয়** (ইংৰাজী: Baosi Banikanta Kakati College) বা চমুকৈ বি.বি.কে. কলেজ বৰপেটা জিলাৰ নগাঁওস্থিত এখন মহাবিদ্যালয়। ই অসমৰ আগশাৰীৰ মহাবিদ্যালয়সমূহৰ ভিতৰত উল্লেখযোগ্য। ইং ১৯৭১ চনত প্ৰতিষ্ঠিত মহাবিদ্যালয়খনে শৈক্ষিক দিশত বহুতো সুনাম অৰ্জন কৰিবলৈ সক্ষম হৈছে।
## কৃতিত্ব
এইখন মহাবিদ্যালয়ৰ পৰা উচ্চতৰ মাধ্যমিক চূড়ান্ত কলা শাখাৰ পৰীক্ষাত ২০১০ চনত গীতিকা তালুকদাৰে ১ম আৰু ২০১২ চনত কংকনা তালুকদাৰে ৯ম স্থান অধিকাৰ কৰিবলৈ সক্ষম হয়।
## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
নীতি আয়োগ

**ৰাষ্ট্ৰীয় আয়োগ সংস্থা, ভাৰত**, চমুকৈ **নীতি আয়োগ** () ভাৰতৰ বৰ্তমান প্ৰধানমন্ত্ৰী নৰেন্দ্ৰ মোদীয়ে যোজনা আয়োগৰ সলনি গঠন কৰা ভাৰতবৰ্ষৰ অৰ্থনৈতিক সংস্থা। ভাৰতবৰ্ষৰ আৰ্থিক যোজনা সমূহৰ প্ৰতি লক্ষ্য ৰাখি আৰু ৰাজ্যিক আয়ৰ বাবে কৰিব লগিয়া চিন্তা-চৰ্চাৰ বাবে এই আয়োগৰ গঠন কৰা হৈছে। নীতি আয়োগৰ অধ্যক্ষ্যতা ভাৰতৰ প্ৰধানমন্ত্ৰী নৰেন্দ্ৰ মোডি ডাঙৰীয়াই নিজে সম্বোধন কৰে। ১ জানুৱাৰী ২০১৫ ত নীতি আয়োগৰ স্থাপনা হয় আৰু ৮ ফেব্ৰুৱাৰীত প্ৰথমখন বৈঠক অনুষ্ঠিত হয়। নীতি আয়োগৰ যোজনা সমূহ আয়োগৰ অধিকাৰি সকলে সাৰ্বজনীক ভাৱে প্ৰকাশ কৰে।

## সদস্য
# অধ্যক্ষ হিচাপে ভাৰতৰ মাননীয় প্ৰধানমন্ত্ৰী
# ভাৰতবৰ্ষৰ সকলো ৰাজ্যৰ মুখ্যমন্ত্ৰী
# কেন্দ্ৰীয় শাষিত অঞ্চলৰ লেফটেনেণ্ট গৰ্বনৰ।
# বিশেষজ্ঞ আৰু অৰ্থনীতিৰ বিশেষ অধ্যয়ন থকা প্ৰতিষ্ঠিত লোকক বিশেষ ভাৱে প্ৰধানমন্ত্ৰীৰ দ্বাৰা নিৰ্বাচিত ব্যক্তি।

### পূৰ্ণকালীন সদস্য
# পৰমেশ্বৰন আয়াৰ (মুখ্য কাৰ্য্যকৰী বিষয়া)
# অৰবিন্দ পানগাৰিয়া (উপাধক্ষ্য)
# বিবেক দেবৰয় (অৰ্থনৈতিক)
# বি কে চৰাৱত (প্ৰাক্তন অধিকাৰি ৰক্ষা বিশেষজ্ঞ আৰু বিকাষ সংগঠন)
# অধ্যাপক ৰমেশ চন্দ (কৃষি বিশেষজ্ঞ)
# প্ৰধামন্ত্ৰীৰ দ্বাৰা নিৰ্বাচিত কেন্দ্ৰীয় মন্ত্ৰী পৰিষদৰ চাৰি জনীয়া সদস্য।

## তথ্য সংগ্ৰহ

শ্ৰেণী:ভাৰতৰ চৰকাৰী সংস্থা
প্লাজমা

thumb|300px|right|প্লাজমা চাকি
**প্লাজমা** পদাৰ্থৰ  তথাকথিত চতুৰ্থ  অৱস্থা (কঠিন, তৰল আৰু গেছীয়ৰ পিছৰ অৱস্থা )। ১৯২০ চনত ৰসায়নবিদ আৰভিং লেংমুৰিৰে পোনপ্ৰথমে প্লাজমা শব্দটো আগবঢ়াইছিল। প্লাজমা হৈছে আয়নিত গেছ যত মুক্ত ইলেক্ট্ৰন আৰু ধনাত্মক আয়নৰ সংখ্যা প্ৰায় সমান। আন্তঃনাক্ষত্ৰিক স্থানত, গেছ ক্ষৰণ টিউবত, নক্ষত্ৰ'ৰ (আনকি সূৰ্য্যৰ) বাতাবৰন আৰু পৰীক্ষামূলক তাপ-নিউক্লীয় বিক্ৰিয়ক(Thermonuclear reactor)ত প্লাজমা অৱস্থা পোৱা  যায়। বৈদ্যুতিকভাবে প্ৰশম থকা সত্ত্বেও প্লাজমাই সহজে বিদ্যুৎ পৰিবহন কৰে। প্লাজমাৰ তাপমাত্ৰা অতি উচ্চ।
প্লাজমাৰ কণাবোৰ আয়নিত হোৱা  গেছৰ লগত  কিছু আচৰণগত পাৰ্থক্য আছে। গৱেষণাগাৰত নিম্নচাপত ৰাখি গেছ এটাক (  গেছীয় কণাবোৰৰ গড় গতিশক্তি গেছীয় অণু বা পৰমাণুসমূহৰ আয়নীকৰণ বিভৱৰ সমান নোহোৱালৈ) উত্তপ্ত কৰি প্লাজমা তৈয়াৰ কৰা হয়। অতি উচ্চ তাপমাত্ৰা (প্ৰায় ৫০০০০ কেলভিন বা তাতোকৈ বেছি) গেছীয় কণাবোৰৰ  মাজত সংঘৰ্ষৰ কাৰণে গেছৰ ঝৰ্ণীত  আয়নায়ণ(Cascading ionization) ঘটে। তেতিয়া  কিছু  ক্ষেত্ৰত যেনে- প্ৰতিপ্ৰভ(Fluorescent) চাকি, প্লাজমাকণাবোৰ নিৰন্তৰ ধাৰকৰ বেৰৰ লগত সংঘৰ্ষত লিপ্ত হোৱাৰ পিছত  শীতলীকৰণ আৰু পুনৰ্মিলন(Recombination) ঘটে যাৰ ফলত সামগ্ৰিক তাপমাত্ৰা  কম হবলৈ ধৰে। এনে ক্ষেত্ৰত সাধাৰনতঃ আংশিক আয়নীকৰণ ঘটে আৰু বিপুল শক্তিৰ যোগান(Input) দৰকাৰ। তাপ-নিউক্লীয় বিক্ৰিয়কত  প্লাজমাকণাসমূহক বিদ্যুৎচুম্বকীয় ক্ষেত্ৰৰ মাধ্যমত ধাৰকৰ বেৰৰ পৰা  দূৰত ৰাখা হয় যাতে প্লাজমাৰ  তাপমাত্ৰা অতি উচ্চাৰণ হৈ থাকে।

## তথ্য সংগ্ৰহ

শ্ৰেণী:পদাৰ্থৰ অৱস্থা
শ্ৰেণী:প্লাজমা পদাৰ্থ বিজ্ঞান
শ্ৰেণী:জ্যোতিৰ্পদাৰ্থ বিজ্ঞান
ৱাই-ফাই

**ৱাই-ফাই** () হ'ল ৱাই-ফাই এলায়েন্সৰ বাণিজ্য-চিহ্ন বা ট্ৰেডমাৰ্ক। আই ই ই ই ৮০২.১১ আদৰ্শ তাঁৰহীন স্থানীয় এলেকা নেটৱৰ্ক বা ৱাৰলেচ লোকেল এৰিয়া নেটৱৰ্ক (WLAN) ডিভাইচ ব্ৰেণ্ড কৰাৰ বাবে উৎপাদনকাৰী সকলে এই বাণিজ্যিক-চিহ্ন ব্যৱহাৰ কৰে। বৰ্তমানে সবাতোকৈ বেছি ব্যৱহৃত ডব্লিউ এল এ এন ক্লাছ হল আই ই ই ই ৮০২.১১। ৱাই-ফাই শব্দটি প্ৰায়ে আই ই ই ই ৮০২.১১ ৰ প্ৰতিশব্দ হিচাপে ব্যৱহৃত হয়।

ৱাই-ফাই এলায়েন্স হল এটি বিশ্বব্যাপী প্ৰতিষ্ঠানৰ দল যিয়ে ডব্লিউ এল এ এন প্ৰযুক্তি বিস্তাৰ কৰে আৰু ইণ্টেৰ'পেৰাবিলিটিৰ আদৰ্শ সমন্বিত ডিভাইচক প্ৰত্যায়ন কৰে। ইণ্টেৰ'পেৰাবিলিটি হল *তথ্য বিনিময় আৰু ব্যৱহাৰ কৰাৰ ক্ষমতা*। সময়ৰ খৰচ কমাবলৈ সকলো ৮০২.১১-উপযোগী ডিভাইচক ৱাই-ফাই এলায়েন্স প্ৰত্যয়নৰ বাবে অনুমতি দিয়া নহয়।

সাধাৰণতে সকলো লেপটপ, পেৰিফেৰাল ডিভাইচ, প্ৰিণ্টাৰ, স্মাৰ্ট ফ'ন, এম পি থ্ৰী প্লেয়াৰ, ভিডিঅ' গেম কনচ'ল আৰু ব্যক্তিগত কম্পিউটাৰত ৱাই-ফাই ব্যৱহাৰ কৰা হয়।

## ইতিহাস
১৯৮৫ চনত ইউ এচ ফেডাৰেল কমিউনিকেশ্বন কমিশ্বন কৰ্তৃকে ৰেডিঅ' বৰ্ণালীৰ কিছু বেণ্ড উন্মুক্ত কৰাৰ মাধ্যমত ৱাই-ফাই প্ৰযুক্তিৰ যাত্ৰা আৰম্ভ হৈছিল। ১৯৯১ চনত এন চি আৰ কৰ্পোৰেচন/এ টি এণ্ড টি নিউৱেজিন, নৰৱেত ৱাই-ফাই/৮০২.১১ ৰ পূৰ্ব লক্ষণ আৱিষ্কাৰ হয়। প্ৰাথমিকভাবে আৱিষ্কাৰক কোষাধ্যক্ষ-ব্যৱস্থাৰ বাবে এই প্ৰযুক্তি আৱিষ্কাৰ কৰিছিল। তেওঁলোকৰ প্ৰথম প্ৰযুক্তি হল ৱেভ লেন যাৰ তথ্য স্থানান্তৰণ ক্ষমতা আছিল ১ মেগা বিট/ছেকেণ্ড আৰু ২ মেগা বিট/ছেকেণ্ড। ভিক হেয়েচ প্ৰাথমিক ৮০২.১১বি আৰু ৮০২.১১এ আদৰ্শ নক্সাকাৰী সকলৰ ভিতৰত অন্যতম, তেওঁ ৱাই-ফাইৰ জনক নামে পৰিচিত আৰু তেওঁ ১০ বছৰ আই ই ই ই ৮০২.১১ ৰ প্ৰধান আছিল।

১৯৯২ চনত কমনৱেল্থ চায়েণ্টিফিক এণ্ড ইণ্ডাষ্ট্ৰীয়াল ৰিচাৰ্চ অৰগেনাইজেশ্বনে (CSIRO) অষ্ট্ৰেলিয়াত তাঁৰহীন তথ্য স্থানান্তৰণৰ বাবে কৃতিত্ব লাভ কৰে। ১৯৯৬ চনত একে বিষয়ত ইউ এচ(US)এ কৃতিত্ব লাভ কৰে। ৱাই-ফাইয়ে কৃতিত্বৰ গাণিতিক সূ্ত্ৰসমূহ ব্যৱহাৰ কৰে। ২০০৯ চনৰ এপ্ৰিলত,ইণ্টেল, মাইক্ৰ'চফট্, এইচপি, ডেল সহ ১৪টা প্ৰযুক্তি ভিত্তিক প্ৰতিষ্ঠানে এই কৃতিত্ব ব্যৱহাৰ কৰাৰ বাবে চি এচ আই আৰ অ'ক ২৫০ মিলিয়ন ইউ এচ ডলাৰ প্ৰদান কৰিবলৈ সম্মত হয়।

## তথ্য সংগ্ৰহ

শ্ৰেণী:কম্পিউটাৰ নে'টৱৰ্কিং
বৈৰাগীমঠ

**বৈৰাগীমঠ** ডিব্ৰুগড়চহৰৰ উপকণ্ঠত অৱস্থিত। এক সুন্দৰ আৱাসিক এলেকা হোৱাৰ ওপৰিও ইয়াত বহুতো দোকান-পোহাৰ, বজাৰ, শিক্ষানুষ্ঠান , কাৰ্য্যালয়, হোটেল -ৰেষ্টুৰেন্ট, হোষ্টেল আৰু ধৰ্মানুষ্ঠান আছে। শিক্ষা আৰু সংস্কৃতিৰ থলী হিচাপে বৈৰাগীমঠ ডিব্ৰুগড়ৰ ভিতৰতে অন্যতম। ই ঘাইকৈ উচ্চ মানৰ শিক্ষানুষ্ঠানৰ বাবে অসম বিখ্যাত।

## নামৰ উৎপত্তি
আহোমৰ ৰাজত্ব কালৰ পৰায়ে ঠাই খনৰ নাম বৈৰাগীমঠ হৈছিল। লোককথা মতে আহোম ৰজা চুলিকফা বা ৰত্নধ্বজ সিংহ (১৬৭৯-১৬৮১) প্ৰচুৰ ক্ষমতা লোভী আছিল। নিজৰ সিংহাসন সুৰক্ষিত ৰাখিবলৈ তেওঁ আন কোঁৱৰ সকলক অংগক্ষত কৰিছিল। কাৰণ অংগক্ষত কোঁৱৰে ৰজা হব নোৱাৰে। সেয়ে তেওঁৰ ভায়েক এজনে আহোম ৰাজধানী গড়গাওঁৰ পৰা পলাই আহি বৰ্তমানৰ বৈৰাগীমঠত আশ্ৰয় লৈছিল। তেওঁ তাতে "বৈৰাগী" হিচাপে "মঠ" এটা সাজি থাকিবলৈ লৈছিল। কালক্ৰমত ঠাই খনৰ নাম বৈৰাগীমঠ হৈ পৰিল।

## অৱস্থান
বৈৰাগীমঠ ডিব্ৰুগড় পূব ৰাজহ চক্ৰৰ অন্তৰ্ভুক্ত। বৈৰাগীমঠৰ মাজেৰে পাৰ হোৱা কনভয় ৰ'ডে ইয়াক দুখন বিধান সভা সমষ্টিত ভাগ কৰিছে : উত্তৰ ফালে ডিব্ৰুগড় ব্লকৰ অন্তৰ্ভুক্ত ডিব্ৰুগড় বিধান সভা সমষ্টি আৰু দক্ষিণে বৰবৰুৱাব্লক অন্তৰ্ভুক্ত লাহোৱাল বিধান সভা সমষ্টি। বৈৰাগীমঠৰ পশ্চিমাঞ্চল দক্ষিণ জালান নগৰ চাহবাগিচায়ে আৱৰি আছে।

## ধৰ্ম
বৈৰাগীমঠত প্ৰায় সকলো ধৰ্মৰ লোক কম-বেছি পৰিমানে আছে। হিন্দু, ইছলাম, শিখ, জৈন, বৌদ্ধ, খ্ৰীষ্টান সকলোৱে নিজৰ ধৰ্ম-বিশ্বাস শান্তিৰে পালন কৰি আহিছে। ইয়াত বৈষ্ণৱ সকলৰ বাবে নামঘৰ, হিন্দু সকলৰ বাবে শিৱ মন্দিৰ আৰু ইছলাম সকলৰ বাবে মছজিদ আছে।
## শিক্ষা
বৈৰাগীমঠ ইয়াৰ উচ্চ মানদণ্ডৰ শিক্ষানুষ্ঠানৰ বাবে অসম বিখ্যাত। ইয়াত প্ৰাথমিক স্তৰৰ পৰা উচ্চ স্তৰলৈ শিক্ষানুষ্ঠান আছে। অসম তথা উত্তৰ-পূৰ্বাঞ্চলৰ এখন আগশাৰীৰ কনিষ্ঠ মহাবিদ্যালয় ছল্ট ব্ৰুক একাডেমী ইয়াতেই অৱস্থিত।

**বিদ্যালয়:**
# কদমনি নিম্ন প্ৰাথমিক বিদ্যালয় (Kadamoni Lower Primary School().
# ডন বস্ক' স্কুল (Don Bosco School ).
# জ্যোতি বিদ্যাপীঠ (Jyoti Vidyapith).
# নিজ মানকতা মধ্য বুনিয়াদী বিদ্যালয় (Niz Mancotta Medium Elementary School).
# নিজ মানকতা উচ্চ মাধ্যমিক বিদ্যালয় (Niz Mancotta High School).
# অইল ভেলী স্কুল (Oil Valley School).
# ডউন স্কুল (Dawn School).
# ৰ'জ বাড কিন্দাৰগাৰ্ডেন স্কুল (Rose Bud Kindergarden School).
# অসম জাতীয় বিদ্যালয় (Asom Jatiya Vidyalay)

** উচ্চতৰ মাধ্যমিক বিদ্যালয় / মহাবিদ্যালয় :**
# ডন বস্ক' হাইয়াৰ চেকেণ্ডাৰী স্কুল (Don Bosco Higher Secondary School).
# ছল্ট ব্ৰুক একাডেমী (Salt Brook Academy).
# শ্ৰী শ্ৰী অনিৰুদ্ধদেৱ কনিষ্ঠ মহাবিদ্যালয় (Sri Sri Aniruddhadeva Junior College)
# ডিব্ৰু মহাবিদ্যালয় (Dibru College) .
# জ্ঞান বিজ্ঞান একাডেমী (Gyan Vigyan Academy) .

** অন্যান্য **
# ছেইন্ট ভিনচেঞ্চা জেৰ'ছা ইনষ্টিটিউট অৱ নাৰ্চিং (Saint Vincenza Gerosa Institute of Nursing).

শ্ৰেণী:ডিব্ৰুগড় জিলা
ইউৰোপিয়ান ইউনিয়ন

**ইউৰোপিয়ান ইউনিয়ন** বা **ইউৰোপিয় সংঘ**  মূলতঃ ইউৰোপ মহাদেশত অৱস্থিত ২৮খন দেশৰ এক ৰাজনৈতিক তথা অৰ্থনৈতিক সংঘ। ইয়াৰ মাটিকালি ৪,৩২৪,৭৮২ বৰ্গ কি:মি: আৰু জনসংখ্যা প্ৰায় ৫০.৮ কোটি। কেইখনমান অভ্যন্তৰীণ বহুজাতিক সংগঠন আৰু প্ৰতিখন সদস্য ৰাষ্ট্ৰৰ চৰকাৰী পক্ষসমূহৰ পৰস্পৰ বুজাপৰাৰ মাধ্যমেৰে ইউৰোপিয়ান ইউনিয়নৰ পৰিচালনা কৰা হয়। এই বহুজাতিক সংগঠনকেইটা হৈছে: *ইউৰোপিয়ান সদন*, *ইউৰোপিয়ান কাউঞ্চিল*, *কাউঞ্চিল অফ দ্য ইউৰোপিয়ান ইউনিয়ন*, *ইউৰোপিয়ান ইউনিয়নৰ ন্যায়িক আদালত*, *ইউৰোপিয়ান কেন্দ্ৰীয় বেংক* আৰু *ইউৰোপিয়ান ক'ৰ্ট অফ অ'ডিটৰছ*। প্ৰতি পাঁচ বছৰৰ মূৰে মূৰে সংঘৰ নাগৰিকসকলে ইউৰোপিয়ান সদনক নিৰ্বাচিত কৰে।

ইউনিয়নে বিশেষ আইনী ব্যৱস্থাৰ যোগেদি প্ৰতিখন সদস্য ৰাষ্ট্ৰৰ বাবে প্ৰযোজ্য হোৱাকৈ এক অভ্যন্তৰীণ বা একক বজাৰৰ বিকাশ ঘটাইছে। *স্কেনজেন এলেকা*ৰ ভিতৰত পাছপ'ৰ্ট নিয়ন্ত্ৰণ ব্যৱস্থাও উঠাই লোৱা হৈছে। বিভিন্ন নীতিৰ জৰিয়তে ইউনিয়নে বনুৱা, সামগ্ৰী, সেৱা আৰু মূলধনৰ অবাধ বিচৰণ বা স্থানান্তৰৰ লগতে ন্যায়িক আৰু গৃহ বিষয়ত আইন প্ৰনয়ণ তথা বেপাৰ-বাণিজ্য, কৃষি, মৎস্য পালন আৰু আঞ্চলিক উন্নয়নৰ ক্ষেত্ৰত উমৈহতীয়া নীতি গ্ৰহণ সুনিশ্চিত কৰে। ১৯৯৯ চনত সংঘৰ দেশসমূহে মুদ্ৰা সংঘ বা মানিটেৰী ইউনিয়ন গঠন কৰে আৰু ২০০২ চনৰ পৰা ই সম্পূৰ্ণৰূপে কাৰ্যক্ষম হয়। বৰ্তমান ইউৰোপিয়ান ইউনিয়নৰ ১৯খন দেশে ইউৰোৰ ব্যৱহাৰ কৰে।

*ইনাৰ চিক্স* অৰ্থাৎ ইউনিয়নৰ প্ৰতিষ্ঠাপক ছয়খন দেশে (বেলজিয়াম, ফ্ৰান্স, পশ্চিম জাৰ্মানী, ইটালী, লাক্সেমবাৰ্গ আৰু নেডাৰলেণ্ড) গঠন কৰা *ইউৰোপিয় কয়লা আৰু তীখা সমাজ* (১৯৫১) আৰু *ইউৰোপিয় অৰ্থনৈতিক সমাজ*ৰ (১৯৫৮) পৰাই ইউৰোপিয় সংঘৰ আৰম্ভণি ঘটে। *মাষ্ট্ৰিচ সন্ধি*ৰ লগে লগে ১৯৯৩ চনত বৰ্তমানৰ নামেৰে ইউৰোপিয়ান ইউনিয়নৰ প্ৰতিষ্ঠা হয় আৰু ইউৰোপিয়ান নাগৰিকত্তৰো প্ৰৱৰ্তন কৰা হয়।

২০১২ চনত ইউৰোপিয়ান ইউনিয়নক শান্তিৰ ন'বেল বঁটা প্ৰদান কৰা হয়।

## তথ্য সংগ্ৰহ

; টোকা

## বাহ্যিক সংযোগ

শ্ৰেণী:আন্তঃৰাষ্ট্ৰীয় সংস্থা
শ্ৰেণী:ইউৰোপ
শ্ৰেণী:শান্তিৰ ন'বেল বঁটা বিজয়ী
কৃষ্ণ কান্ত বৰা

কৃষ্ণ কান্ত বৰা বৰ্তমান অখিল ভাৰতীয় বিদ্যাৰ্থী পৰিষদ অসম প্ৰদেশ ৰ ৰাজ্যিক সাংগঠনিক সম্পাদক। ৰাষ্ট্ৰীয় স্বয়ংসেৱক সংঘৰ তৃতীয় বৰ্ষৰ প্ৰশিক্ষণ প্ৰাপ্ত বৰা দেৱক ৰাষ্ট্ৰীয় স্বয়ংসেৱক সংঘই বিশেষ ভাবে চাত্ৰ সংগঠনৰ কামত নিয়োজন কৰিছে। 

## ব্যক্তিগত জীৱন
বৰা দেবৰ জন্ম ১৯৭৯ চনৰ ১৯ ফেব্ৰুৱাৰিত বৰ্তমানৰ মৰিগাওঁ জিলাৰ কুজি সত্ৰ নামৰ গাওত হৈছিল। মাননিয় বৰা দেৱৰ পিতা অৱসৰ প্ৰাপ্ত অসম আৰক্ষীৰ এজন নিষ্ঠাৱান চিপাহি আছিল। সৰুৰে পৰা অসাধৰণ মেধাৰ গৰাকী মাননিয় বৰাদেৱে উদ্ভিদ বিজ্ঞানত নগাওঁ মহাবিদ্যালয়ৰ পৰা স্নাতক অৰ্জন কৰে। পিছলৈ পিছলৈ জিৱ প্ৰদ্যোগীক বিষয়ত অধিক জ্ঞান অৰ্জনৰ বাবে গুবাহাটীলৈ আহে যদিও তেখেতে শিক্ষা জীৱন তাতেই সামৰি সমাজ আৰু দেশৰ বাবে নিজৰ সম্পূৰ্ণ জীৱন উছৰ্গা কৰে। 

## সামাজিক জীৱন
বৰা দেৱ প্ৰথমে সংঘৰ শাৰিৰিক প্ৰমুখ হিচাপে তাৰ পিচত বিদ্যাৰ্থী পৰিষদৰ বিস্তাৰক হিচাপে নগাওঁ চহৰত কাম কৰে। পিছত বৰা দেৱ ক্ৰমে গুৱাহাটী মহানগৰ সাংগঠনিক সম্পাদক, বৰপেটা জিলা সাংগঠনিক সম্পাদক, বঙাইগাও জিলা সাগঠনিক সম্পাদক, বৰপেটা বিভাগ সাংগঠনিক সম্পাদক হিচাপে দায়িত্ব পালন কৰি আহিছে। ২০১১ চনৰ ১৯ অক্টোবৰ তাৰিখে বৰা দেৱে গুৱাহাটীৰ এক ৰাজ্যিক সন্মিলনত ৰাজ্যিক সম্পাদকৰ দায়িত্ব গ্ৰহণ কৰে। তেখেতৰ নেত্ৰীত্তত অসমত ভষ্টাচাৰৰ বিৰুদ্ধে, বাংলাদেশীৰ বিৰুদ্ধে, আৰু বহুতো ৰাজ্যিক পৰ্যায়ৰ আন্দোলন সফল হৈছে। ২০১৩ চনৰ জানুৱাৰিত ডিব্ৰুগডত আয়োজিত ১৯তম ৰাজ্যিক অধিবেশনত ৰাজ্যিক সাংগঠনিক সম্পাদকৰ দায়িত্ব গ্ৰহণ কৰে। তেখেতৰ নেত্ৰিত্বতে বিদ্যাৰ্থী পৰিষদে অসমৰ অধিকাংশ মহাবিদ্যালয়ত চাত্ৰ একতা সভাৰ নিৰ্বাচনত বিদ্যাৰ্থী পৰিষদৰ প্ৰাৰ্থীক জয়লাভ কৰিবলৈ সক্ষম হৈছে। বৰ্তমান তেওৰ সাংগঠনিক কেন্দ্ৰ ডিব্ৰুগড়। 

শ্ৰেণী:অসমৰ ব্যক্তি
টেঙামৰা

**টেঙামৰা** বা **মেচকা টেঙা** () (বৈজ্ঞানিক নাম: Hibiscus sabdariffa) হৈছে পশ্চিম আফ্ৰিকান মূলৰ এবিধ গুল্মজাতীয় উদ্ভিদ। টেঙামৰাৰ গছ প্ৰায় ২-২.৫ চেমি পৰ্যন্ত ওখ হয়। ইয়াৰ পাতসমূহ তিনিটা মূৰযুক্ত আৰু ই ৮-১৫ চেমি দীঘল হয়। 

টেঙামৰাৰ ফুলবোৰৰ ৰঙ বগা নাইবা পাতল হালধীয়া আৰু প্ৰতিটো পাহিৰ গুৰি অংশত গাঢ় ৰঙা ৰঙৰ ফুট থাকে। ইয়াৰ ব্যাসাৰ্ধ ৮-১০ চেমি। ফুলপাহৰ গুৰিত থকা উজ্জ্বল ৰঙা ৰঙৰ ফলবোৰ বহলে ১-২ চেমি আৰু ই পূৰঠ হ’লে মঙহাল হৈ ৩-৩.৫ চেমি হয়গৈ। 

thumb|left|250px|টেঙামৰা ফল, পশ্চিমবঙ্গ, ভাৰত

ইয়াৰ ফল আৰু পাতবোৰ সামান্য টেঙা সোৱাদযুক্ত হয়। 
## ব্যৱহাৰ
অসমকে ধৰি ভাৰতৰ বিভিন্ন ৰাজ্য আৰু অন্যান্য দেশসমূহত টেঙামৰাৰ পাত আৰু পূৰঠ ফল খাদ্য হিচাপে ব্যৱহাৰ কৰা হয়। বাৰ্মাৰ ৰন্ধন প্ৰকৰণত টেঙামৰাৰ বহুল ব্যৱহাৰ হয়।
টেঙামৰাৰ শুকুৱাই ৰখা ফলৰ পৰা ঔষধি পানীয় প্ৰস্তুত কৰা হয়। ই হিবিচকাছ চাহ ৰূপে জনাজাত। এই পানীয়ই উচ্চ ৰক্তচাপ কমোৱাত সহায় কৰে বুলি প্ৰমাণ পোৱা গৈছে।
টেঙামৰা ফলৰ পৰা জাম, জেলী আৰু খাদ্যত ব্যৱহাৰ কৰা ৰঙ প্ৰস্তুত কৰা হয়। 

## তথ্য সংগ্ৰহ

শ্ৰেণী:গুল্ম
শ্ৰেণী:শাক
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
বিবেক দেবৰয়

**বিবেক দেবৰয়**ৰ ১৯৫৫ চনৰ ২৫ জানুৱাৰিত তেখেতৰ জন্ম হৈছিল। ব্যক্তিগত জীৱনত তেওঁ এজন অৰ্থনীতিবিদ। নতুন দিল্লীত অৱস্থিত চেন্টাৰ ফৰ পলিচি ৰিচাৰ্চ নামৰ প্ৰতিষ্ঠানত তেওঁ ২০০৭ চনলৈ অধ্যাপকতা কৰিছিল। চিংগাপুৰ ৰাষ্টীয় বিশ্ববিদ্যালয়তো তেওঁ প্ৰবাসী অধ্যাপক হিচাপে কৰ্মৰত আছিল। বৰ্তমান তেওঁ ভাৰত চৰকাৰৰ যোজনা সমিতিৰ এজন পুৰ্নকালিন সদস্য। বৰ্তমান ভাৰতবৰ্ষৰ ৰেল বাজেট খন নিৰ্মানত দেবৰয় দেবৰ বিশেষ অৰিহনা আছে।

## জীৱনী
দেবৰয় দেৱে ৰামকৃষ্ণ মিচন নৰেন্দপুৰৰ পৰা প্ৰাথমিক শিক্ষা গ্ৰহন কৰে। তেখেতে কলিকতা বিশ্ববিদ্যালয়ৰ অন্তৰ্গত প্ৰেচিডেন্ছী মহাবিদ্যালয়ৰ পৰা উচ্চশিক্ষা গ্ৰহন কৰে আৰু লগতে দিল্লী অৰ্থনিতি বিদ্যালয়ৰ পৰা অৰ্থনৈতিক শিক্ষা গ্ৰহন কৰে। দেবৰয় দেৱে পিছলৈ কেমব্ৰীজ বিশ্ববিদ্যালয়ৰ অন্তৰ্গত ট্ৰিনিটি মহাবিদ্যালয়তো শিক্ষা গ্ৰহন কৰিছিল। তেও ভাৰতবৰ্ষৰ বিত্ত মন্ত্ৰালয়ৰ বিশেষ উপদেশদাতা ৰ লগতে মুখ্য সম্পাদক আছিল। তেওঁ  ৰাজিৱ গান্ধী ব্যবসায়ী প্ৰতিস্থানৰ  আৰু পি.এইচ.ডি কেন্দৰ নিৰ্দেশক আছিল। ব্যক্তিগত জীৱনত তেওঁ বহুতো মুল্যৱান গ্ৰন্থ লিখাৰ ওপৰিও ভাৰতৰ বাণিজ্যক কাকতবোৰতো তেওঁৰ মুল্যবান লিখনি লেখত লবলগিয়া।

বিবেক দেৱৰয় ২০০৪ চনৰ পৰা ২০০৯ চনলৈ ৰাষ্টীয় নিৰ্মান প্ৰতিষ্ঠান পৰিষদৰ সদস্য হিচাপে সেৱা আগবঢ়াইছিল। ২০১৩ চনলৈ দেবৰয় দেৱে ৰাজস্থান চৰকাৰৰ বিত্তিয় বিভাগৰ সদস্য হিছাপে কাম কৰিছিল। ২০১৪ বৰ্ষলৈ তেও ৰেল মন্ত্ৰালয়ৰ বিশেষ বিভাগৰ অধ্যক্ষ আছিল। প্ৰেছিডেন্চী মহাবিদ্যালয় কলিকতা,  গোখলে ৰাজনীতি আৰু বাণিজ্যিক প্ৰতিষ্ঠান, ভাৰতীয় বাণিজ্যিক প্ৰতিষ্ঠানত ৰাষ্টীয় পৰিষদ তথা বাণিজ্যিক বিষয়ত  বিশেষ শিক্ষা দান কৰিছিল।

দেবৰয় দেৱে ২০১০ চনত ভাৰতৰ পুণ্য গ্ৰন্থ মহাভাৰতৰ ইংৰাজি ভাষাত অনুবাদ আৰম্ভ কৰিছিল আৰু ২০১৪ চনত ১০টা খণ্ডত প্ৰকাশ কৰি উলিয়াইছিল।

ভাৰতবৰ্ষৰ চতুৰ্থ বিশেষ সন্মান পদ্মশ্ৰী সন্মানেৰে তেওঁক কেন্দ্ৰীয় চৰকাৰে ২০১৫ চনত সন্মানিত কৰে।

শ্ৰেণী:ভাৰতৰ ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:অৰ্থনীতিবিদ
সেন্দূৰ

right|thumb|সেন্দূৰ
thumb|কাঠৰ সেন্দুৰ বাকচ
**সেন্দূৰ** একপ্ৰকাৰ ৰঞ্জক পদাৰ্থ। হিন্দু, জৈন আৰু বৌদ্ধ ধৰ্মৰ মতে সেন্দূৰক পৱিত্ৰ বুলি গণ্য কৰা হয়। হিন্দুধৰ্মত সেন্দূৰ বিবাহিতা নাৰীৰ প্ৰতীক। অবিবাহিত নাৰীয়ে শিৰত সেন্দূৰ দিব নোৱাৰে, কপালত সেন্দূৰৰ ফোঁট লব পাৰে। বিধৱাসকলৰ সেন্দূৰ ব্যৱহাৰ শাস্ত্ৰমতে নিষিদ্ধ। হিন্দু আৰু জৈন পূজানুষ্ঠানৰ সময়তো সেন্দূৰ ব্যৱহৃত হয়।

সেন্দূৰৰ ইতিহাস অতি প্ৰাচীন বুলি ধাৰণা কৰা হয়। হিন্দু ধৰ্মমতে স্বামীৰ দীৰ্ঘজীৱনৰ বাবে বিবাহিত হিন্দু নাৰীয়ে সেন্দূৰ ব্যৱহাৰ কৰে। ইয়াৰ ৰং ৰঙা, কাৰণ ই শক্তি আৰু প্ৰেমৰ প্ৰতীক। সাধাৰণতে উজ্জ্বল ৰঙা সেন্দূৰ বেছি জনপ্ৰিয় যদিও ঠাই বিশেষে পাতল ৰঙাৰ পৰা কমলা ৰঙৰ সেন্দূৰ ব্যৱহাৰ কৰা দেখা যায়। হিন্দু বিবাহৰ সময়ত এজনী নাৰীৰ প্ৰথম শিৰৰ সেউতাত সেন্দূৰ দি চিহ্ন অঁকা হয়।

## বৈবাহিক আচাৰ
হিন্দুৰ মতে বিবাহৰ সৰ্বশেষ শাস্ত্ৰীয় ৰীতি হল দৰায়ে (স্বামী) কন্যাৰ (নৱবধূ) কপালত সেন্দূৰ লেপন। হিন্দু নাৰীয়ে স্বামীৰ মঙ্গল কামনাত গোটেই বৈবাহিক জীৱনতে সেন্দূৰ লৈ থাকে।

## সেন্দূৰ খেলা
right|thumb| দুৰ্গা পূজাত পশ্চিমবংগৰ হাওড়াত সেন্দূৰ খেলা
**সেন্দূৰ খেলা** পূজা সংশ্লিষ্ট এটি হিন্দু সংস্কাৰ। পূজাৰ প্ৰতিমাক সেন্দূৰ দিয়া বৰণ কৰাৰ পিছত এই খেলা আৰম্ভ হয়। ভুৰিভোজনৰ মাজৰ ফালে এই অনুষ্ঠানৰ সমাপ্তি ঘটে।

## গণগৌৰ ব্ৰত
right|thumb|ভাৰতৰ ৰাজস্থানত সেন্দূৰৰ দোকান
গণগৌৰ ব্ৰত সাধাৰণতে ৰাজস্থানৰ মহিলা সকলে পালন কৰে।
এই ব্ৰতত সেন্দূৰ পিন্ধোৱা নিয়ম চলি আহিছে। পূৰাৰণৰ মতে সাধাৰণ মহিলাসকলৰ ওপৰত পাৰ্বতী দেৱীয়ে সেন্দূৰ এৰি দিছিল। ইয়াৰ পিছত কুলীন স্ত্ৰীসকলে পূজাৰ বাবে আহোঁতে পাৰ্বতীয়ে নিজৰ আঙুলি কাটি তেজেৰে সিহঁতৰ সেঁউতাত সেন্দূৰ পিন্ধাইছিল।

## ৰাসায়নিক গঠন
ৰাসায়নিক দৃষ্টিকোণৰ পৰা চালে সেন্দূৰ সাধাৰণতে পাৰা বা সীহৰ যৌগৰে গঠিত। সেয়ে ইয়াক বিষাক্ত বুলি গণ্য কৰা হয় আৰু সাৱধানে ব্যৱহাৰ কৰিবলৈ কোৱা হয়।

## তথ্য সংগ্ৰহ

## বহিঃসংযোগ
* Vermillion/Sindoor 
* সেন্দূৰৰ অৰ্থ আৰু ঘটনা
* Soundarya Lahari

শ্ৰেণী:প্ৰসাধন
শ্ৰেণী:হিন্দু ধৰ্ম
লুটৱিস ফান বিটহ'ফন

**লুডৱিগ ভেন বীথোভেন** (, উচ্চাৰণ: লুটৱিস ফান বিটহ'ফন, ১৭ ডিচেম্বৰ ১৭৭০ত বাপ্টাইজড-২৬ মাৰ্চ ১৮২৭) এগৰাকী জাৰ্মান সুৰকাৰ। পাশ্চাত্য সংগীতৰ শাস্ত্ৰীয় যুগৰ পৰা ৰোমাণ্টিক যুগলৈ পৰিৱৰ্তনৰ কালচোৱাৰ এইগৰাকী সুৰকাৰ বিশ্বৰ অতিকৈ বিখ্যাত আৰু প্ৰভাৱশালী সংগীতজ্ঞৰ অন্যতম। ৯টা চিম্ফণি, ৫টা পিয়ান' কন্সাৰ্ট', ১টা ৱায়'লিন কন্সাৰ্ট', ৩২টা পিয়ান' চ'নাটা, ১৬টা ষ্ট্ৰিং কোৱাৰ্টেট আৰু তেখেতৰ বিখ্যাত মাছ *মিছা চ'লেম্নিছ* আৰু ফেডেলিঅ' অ'পেৰা তেওঁৰ আটাইতকৈ জনপ্ৰিয় সুৰৰ অন্যতম। 

## জীৱন

বিটহ'ফন ' *ডাচি অৱ ব্ৰাবাণ্ট* 'ৰ সংগীতজ্ঞ লুটৱিস ফান বিটহ'ফনৰ পৌত্ৰ। ককাক লুটৱিস পাছলৈ বন নামৰ ঠাইলৈ গ'ল। বনতে বিটহ'ফনৰ জন্ম হ'ল। য'দিও লুটৱিসৰ জন্মৰ তৰিখৰ কোনো অনুষ্ঠানিক প্ৰমাণ নাই, এই কথা জনা যায় যে তেওঁক ১৭ ডিচেম্বৰ ১৭৭০ত বাপ্টাইজ কৰা হৈছিল। আৰু যিহেতু সেই সময়ত জন্মৰ পাছদিনাই শিশুক বাপ্টাইজ কৰা হৈছিল, তেওঁৰ গুৰুৱে তেওঁৰ জন্মদিন ১৬ ডিচেম্বৰত পালন কৰিছিল।

## তথ্য সংগ্ৰহ

শ্ৰেণী:সংগীতজ্ঞ
শ্ৰেণী:জাৰ্মানীৰ ব্যক্তি
গৌহাটী বাণিজ্য মহাবিদ্যালয়

**গৌহাটী কমাৰ্চ কলেজ** বা **গৌহাটী বাণিজ্য মহাবিদ্যালয়** অসমৰ এখন আগশাৰীৰ মহাবিদ্যালয়। মহাবিদ্যালয়খন গুৱাহাটীৰ ৰাধাগোবিন্দ বৰুৱা পথত অৱস্থিত। বাণিজ্য শাখাৰ এই মহাবিদ্যালয়খন ১৯৬২ চনৰ ১০ ছেপ্টেম্বৰত প্ৰতিষ্ঠা কৰা হৈছিল। প্ৰথমাৱস্থাত কটন মহাবিদ্যালয়ৰ কলা শাখাৰ শ্ৰেণীকোঠাত মহাবিদ্যালয়খনৰ পাঠদান কৰা হৈছিল আৰু ছাত্ৰ-ছাত্ৰীৰ সংখ্যা আছিল ৩০০ গৰাকী। ২০১১ চনত গৌহাটী বাণিজ্য মহাবিদ্যালয়ে বছৰজোৰা কাৰ্যসূচীৰে সোণালী জয়ন্তী বৰ্ষ উদযাপন কৰে। মহাবিদ্যালয়খনৰ পাঠ্যক্ৰম গুৱাহাটী বিশ্ববিদ্যালয়ৰ অন্তৰ্ভুক্ত।

## ইতিহাস

## অধ্যক্ষৰ তালিকা

## পাঠ্যক্ৰম
মহাবিদ্যালয়খনত বাণিজ্যৰ উচ্চতৰ মাধ্যমিক, বাণিজ্যৰ স্নাতক আৰু স্নাতকোত্তৰ পৰ্যায়ৰ পাঠ্যক্ৰমৰ লগতে ব্যৱসায় পৰিচালনাৰ স্নাতক আৰু স্নাতকোত্তৰ পৰ্যায়ৰ পাঠ্যক্ৰমৰ ব্যৱস্থা আছে।

## পুথিভঁৰাল
মহাবিদ্যালয়ৰ পুথিভঁৰালৰ নাম ড° বিৰিঞ্চি কুমাৰ বৰুৱাৰ নাম অনুসৰি ৰখা হৈছে।

## উল্লেখনীয় প্ৰাক্তন বিদ্যাৰ্থী
*ভূপেন উজিৰ
*গোপাল বড়ো

## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
কেন্দ্ৰীয় প্ৰযুক্তিবিদ্যা প্ৰতিষ্ঠান, কোকৰাঝাৰ

**কেন্দ্ৰীয় প্ৰযুক্তিবিদ্যা প্ৰতিষ্ঠান কোকৰাঝাৰ** () কোকৰাঝাৰ জিলাত অৱস্থিত। এই ৰাজহুৱা অভিযান্ত্ৰিক প্ৰতিষ্ঠানখন ২০০৬ চনত ভাৰত চৰকাৰে স্থাপন কৰে। ই উত্তৰ-পূৰ্বাঞ্চলৰ অসমত অৱস্থিত।

## অৱস্থান
এই প্ৰতিষ্ঠানখনে কোকৰাঝাৰৰ দেৱৰগাওঁ-তিনিআলী পথ এলেকাৰ প্ৰায় ২০ একৰ ভূমি আৱৰি আছে। কোকৰাঝাৰ ৰেল ষ্টেচনৰ পৰা ই প্ৰায় ১০ কিঃমিঃ নিলগত অৱস্থিত। গুৱাহাটীৰ পৰা টেক্সীৰে যাত্ৰা কৰিলে ৪ ঘণ্টা সময় লাগে। কেইবাখনো ৰেলগাড়ীৰ দ্বাৰা ই দিল্লী আৰু কলকাতাৰ লগত সংযোগিত। কেন্দ্ৰীয় প্ৰযুক্তিবিদ্যা প্ৰতিষ্ঠান বড়োলেণ্ড বিশ্ববিদ্যালয়ৰ কাষতেই অৱস্থিত।

## ইতিহাস
২০০৬ চনৰ ১৬ ডিচেম্বৰত প্ৰতিষ্ঠানখন স্থাপিত হৈছিল। ২০০৩ চনৰ ১০ ফেব্ৰুৱাৰীত ভাৰত চৰকাৰ, অসম চৰকাৰ আৰু বড়ো লিবাৰেছন টাইগাৰৰ মাজত নতুন দিল্লীত স্বাক্ষৰিত বড়োলেণ্ড টেৰিটৰিয়েল কাউন্সিলৰ স্মাৰক পত্ৰৰ ফলশ্ৰুতিত উক্ত প্ৰতিষ্ঠানটিৰ জন্ম হৈছিল। প্ৰতিষ্ঠানখন স্বায়ত্ব শাসিত (Autonomous Institution) আৰু ইয়াৰ প্ৰশাসনিক কাম-কাজ চলাবলৈ বৰ্ড অফ্ গৱৰ্ণৰ আছে।

## বিভাগসমূহ
প্ৰতিষ্ঠান খনে বিভিন্ন বিষয়ত ডিগ্ৰী আৰু ডিপ্লমা আগবঢ়ায়। বিভিন্ন বিভাগ সমূহ হল:
* অণুবিদ্যুৎ আৰু সংযোগ অভিযান্ত্ৰিক বিভাগ (Electronics & Communication Engineering)
* কম্পিউটাৰ বিজ্ঞান আৰু অভিযান্ত্ৰিক বিভাগ (Computer Science & Engineering)
* সঁজুলিবিদ্যা অভিযান্ত্ৰিক বিভাগ (Instrumentation Engineering)
* খাদ্য প্ৰক্ৰিয়াকৰণ আৰু প্ৰযুক্তি (Food processing and technology)
* ব্যৱহাৰিক অভিযান্ত্ৰিক বিভাগ Civil engineering)
* তথ্য-প্ৰযুক্তি (Information Technology)
* আনুষঙ্গিক অভিযান্ত্ৰিক (Allied Engineering)
* মৌলিক বিজ্ঞান (Basic Science)
* মানৱিকী আৰু সমাজ বিজ্ঞান (Humanities and Social Science)

## তথ্য সংগ্ৰহ

## বাহ্যিক সংযোগ
* কেন্দ্ৰীয় প্ৰযুক্তিবিদ্যা প্ৰতিষ্ঠানৰ ৱেবচাইট  
শ্ৰেণী:অসমৰ অভিযান্ত্ৰিক মহাবিদ্যালয়সমূহ
শ্ৰেণী:কোকৰাঝাৰ জিলা
বৰা চাউল

**বৰা চাউল**  ঘাইকৈ পূব আৰু দক্ষিণ-পূব এচিয়াৰ দেশসমূহত উৎপাদিত হোৱা এবিধ চাউল। সিজালে এই চাউলবিধ আঠাযুক্ত হয়। অসমৰ বাহিৰেও এচিয়াৰ বিভিন্ন দেশ যেনে চীন, থাইলেণ্ড, ইণ্ডোনেচিয়া, বাৰ্মা (ম্যানমাৰ), বাংলাদেশ আদিত বৰা চাউলৰ ৰন্ধন প্ৰকৰণৰ বিশেষ প্ৰচলন আছে। অসমত প্ৰধানকৈ জলপান হিচাপে আৰু পিঠা পুৰিবলৈ বৰা চাউল ব্যৱহাৰ কৰা হয়। অসমীয়া জনগোষ্ঠীসমূহৰ পৰম্পৰাগত পানীয় যেনে লাওপানী আদিৰ প্ৰস্তুতকৰণত বৰা চাউল এক প্ৰধান উপকৰণ হিচাপে ব্যৱহৃত হয়। 

## উৎপাদন

বৰা চাউল লাওছ, থাইলেণ্ড, কম্বোডিয়া, ভিয়েটনাম, মালয়েচিয়া, ইণ্ডোনেচিয়া, ম্যানমাৰ, বাংলাদেশ, উত্তৰ ভাৰত, চীন, জাপান, কোৰিয়া, টাইৱান আৰু ফিলিপাইনচত উৎপাদিত হয়। লাওছত উৎপাদিত হোৱা চাউলৰ ৮৫ শতাংশই বৰাজাতীয় চাউল।

## প্ৰকাৰ
বিভিন্ন দেশত বিভিন্ন প্ৰকাৰৰ বৰা চাউলৰ খেতি কৰা হয়। অসমত উৎপাদিত হোৱা প্ৰকাৰসমূহ হৈছে বকুল বৰা, আঘোণী বৰা ইত্যাদি।

## অন্যান্য ব্যৱহাৰ

আহোম ৰজাৰ শাসনকালত নিৰ্মাণ কৰা পকী ভৱন যেনে কাৰেংঘৰ, ৰংঘৰ আদি সাজোঁতে কৰালৰ মিশ্ৰণত বৰা চাউল ব্যৱহাৰ কৰা হৈছিল।
বিশ্ব বিখ্যাত চীনৰ প্ৰাচীৰ সাজোঁতেও বৰা চাউল ব্যৱহাৰ কৰাৰ প্ৰমাণ পোৱা গৈছে।

## তথ্য সংগ্ৰহ

শ্ৰেণী:শস্য
শ্ৰেণী:অসমৰ খাদ্য
বিশ্ব বেংক

**বিশ্ব বেংক**  হৈছে এক আন্তঃৰাষ্ট্ৰীয় বিত্তীয় প্ৰতিষ্ঠান। প্ৰতিষ্ঠানটোৱে উন্নয়নশীল দেশসমূহক আন্তঃগাঁঠনি নিৰ্মাণৰ বাবে ঋণ প্ৰদান কৰে। বিশ্ব বেংক দুটা প্ৰতিষ্ঠানেৰে গঠিত: *ইণ্টাৰনেচনেল বেংক ফৰ ৰিকনষ্ট্ৰাকচন এণ্ড ডেভেলপমেণ্ট* অৰ্থাৎ আন্তঃৰাষ্ট্ৰীয় পুনৰ্নিৰ্মাণ আৰু উন্নয়ন বেংক বা চমুকৈ আই.বি.আৰ.ডি. আৰু *ইণ্টাৰনেচনেল ডেভেলপমেণ্ট এছ’চিয়েচন* অৰ্থাৎ আন্তঃৰাষ্ট্ৰীয় উন্নয়ন সংস্থা বা চমুকৈ আই.ডি.এ.। বিশ্ব বেংক ৰাষ্ট্ৰসংঘৰ ব্যৱস্থাসমূহৰ অন্তৰ্গত *বিশ্ব বেংক গোট*ৰ ভিতৰুৱা প্ৰতিষ্ঠান। 

বিশ্ব বেংকৰ আনুষ্ঠানিক লক্ষ্য হৈছে দৰিদ্ৰতা নিৰ্মূলকৰণ। প্ৰতিষ্ঠানটোৰ *আৰ্টিকলছ অফ এগ্ৰীমেণ্ট*ৰ মতে ইয়াৰ সকলো সিদ্ধান্ত বৈদেশিক বিনিময় আৰু আন্তৰ্জাতিক বেহা-বেপাৰৰ অগ্ৰগতি আৰু মূলধন বিনিয়োগৰ পক্ষত হ’ব লাগিব।

## ইতিহাস

১৯৪৪ চনত ব্ৰেটন ৱুডছ কনফাৰেঞ্চত অন্য তিনিটা প্ৰতিষ্ঠানৰ (আন্তঃৰাষ্ট্ৰীয় মুদ্ৰা নিধিকে ধৰি) লগতে বিশ্ব বেংকৰ স্থাপনা কৰা হয়।
এই কনফাৰেঞ্চত বহুকেইখন দেশে যোগদান কৰিছিল যদিও আমেৰিকা যুক্তৰাষ্ট্ৰ আৰু যুক্তৰাজ্যই প্ৰভাৱশালী পক্ষ হিচাপে আলোচনাত আধিপত্য বিস্তাৰ কৰে। 

১৯৬৯ চনৰ আগলৈকে বিশ্ব বেংকে তুলনামূলকভাৱে কম পৰিমাণৰ ঋণ প্ৰদান কৰিছিল আৰু ঋণৰ আবেদনকাৰী দেশে বেংকৰ কঠোৰ চৰ্ত্ত মানি চলিব লাগিছিল।
বিশ্ব বেংকৰ পৰা ঋণ লাভ কৰা প্ৰথম দেশ আছিল ফ্ৰাঞ্চ। দেশখনে ২৫০,০০০,০০০ আমেৰিকান ডলাৰৰ ঋণ লাভ কৰিছিল।
১৯৬৮ ৰ পৰা ১৯৮০ চনলৈ বেংকটোৱে তৃতীয় বিশ্বৰ দেশসমূহৰ লোকসকলৰ প্ৰাথমিক প্ৰয়োজনসমূহ পূৰ কৰাত গুৰুত্ব আৰোপ কৰে। আন্তঃগাঁঠনিৰ বাহিৰেও সামাজিক সেৱা তথা অন্যান্য ক্ষেত্ৰলৈ ঋণ প্ৰদান কৰাৰ ফলত বেংকৰ ঋণ আৰু ইয়াৰ গ্ৰহণকাৰীৰ পৰিমাণ বৃদ্ধি পায়।
বেংকৰ উন্নয়ন নীতিৰ বাবে পাৰিপাৰ্শ্বিক দিশত হোৱা ক্ষয়-ক্ষতিৰ বাবে প্ৰতিষ্ঠানটো সমালোচিত হয় আৰু সেয়ে ১৯৮৯ চনৰ পৰা ই পাৰিপাৰ্শ্বিক গোট তথা বেচৰকাৰী সংস্থাসমূহলৈকো ঋণ প্ৰদান কৰিবলৈ লয়। 
২০১২ চনত প্ৰথমবাৰৰ বাবে দুজন অনা-আমেৰিকান লোক বিশ্ব বেংকৰ সভাপতি পদৰ বাবে মনোনীত হয়। ২০১২ চনৰ ২৭ এপ্ৰিলত জিম য়ং কিম সভাপতি নিৰ্বাচিত হয়। 

## তথ্য সংগ্ৰহ

শ্ৰেণী:আন্তঃৰাষ্ট্ৰীয় সংস্থা
শ্ৰেণী:বিত্তীয় প্ৰতিষ্ঠান
দক্ষিণ-পূব এচিয় ৰাষ্ট্ৰসমূহৰ সংগঠন

**দক্ষিণ-পূব এচিয় ৰাষ্ট্ৰসমূহৰ সংগঠন**  বা চমুলৈ **এচিয়েন** (ASEAN) (**ASEAN**  ,  ) ১০খন দক্ষিণ-পূব এচিয় ৰাষ্ট্ৰৰ এক ৰাজনৈতিক তথা অৰ্থনৈতিক সংগঠন বা সংস্থা। ১৯৬৭ চনৰ ৮ আগষ্টত ইণ্ডোনেছিয়া, মালয়েছিয়া, ফিলিপাইনছ, ছিংগাপুৰ আৰু থাইলেণ্ডে এই সংগঠনটোৰ প্ৰতিষ্ঠা কৰে। ক পিছলৈ ব্ৰুনেই, কম্বোডিয়া, লাওছ, বাৰ্মা আৰু ভিয়েটনামকো সদস্য হিচাপে অন্তৰ্ভুক্ত কৰা হয়। এচিয়েনৰ মূল লক্ষ্য হৈছে সদস্য ৰাষ্ট্ৰকেইখনৰ অৰ্থনৈতিক উন্নয়ন, সামাজিক অগ্ৰগতি তথা সমাজ-সাংস্কৃতিক বিৱৰ্ত্তন, আঞ্চলিক শান্তি আৰু স্থিৰতা আৰু সদস্য ৰাষ্ট্ৰসমূহৰ ভিন্নতা সম্পৰ্কে আলোচনা কৰাৰ শান্তিপূৰ্ণ সুযোগ।

এচিয়েন দেশসমূহে মুঠ ৪ কোটি ৪০ লাখ বৰ্গ কি:মি: মাটিকালি অৰ্থাৎ বিশ্বৰ ভূমিভাগৰ ৩% আগুৰি আছে। এই দেশসমূহৰ অধ্যুষিত পানীভাগ এই মাটিকালিৰ প্ৰায় তিনিগুণ। দেশকেইখনৰ সৰ্বমুঠ জনসংখ্যা প্ৰায় ৬১ কোটি ৭০ লাখ আৰু এয়া পৃথিৱীৰ সৰ্বমুঠ জনসংখ্যাৰ ৮.৮%। ২০১২ চনৰ হিচাপমতে এচিয়েনৰ সন্মিলিত মুঠ ঘৰুৱা উৎপাদন ২৩ হাজাৰ কোটি আমেৰিকান ডলাৰতকৈয়ো অধিক বৃদ্ধি পাইছে। এচিয়েন দেশসমূহক একেখন ৰাষ্ট্ৰ বুলি ধৰিলে এচিয়েনৰ অৰ্থনীতিৰ স্থান হ’ব বিশ্বৰ ভিতৰত সপ্তম।

এচিয়েন তিনিটা মূল স্তম্ভৰ ওপৰত ভিত্তি কৰি গঠন কৰা হৈছে: এচিয়েন পলিটিকেল-চিকিউৰিটী কমিউনিটি বা চমুকৈ এ.পি.এচ.চি., এচিয়েন ইক’নমিক কমিউনিটী বা চমুকৈ এ.ই.চি., আৰু এচিয়েন চছিঅ’-কালচাৰেল কমিউনিটী বা চমুকৈ এ.এচ.চি.চি.।

## ২০৩০ চনৰ ফিফা বিশ্বকাপ আয়োজনৰ আবেদন
জানুৱাৰী ২০১১: লম্বক সভাত এচিয়েন বৈদেশিক মন্ত্ৰীসকল মিলিত হৈ একক ৰাষ্ট্ৰ হিচাপে ২০৩০ চনৰ বিশ্বকাপ ফুটবলৰ আয়োজন কৰিবলৈ প্ৰস্তাৱ দিবৰ বাবে সিন্ধান্ত গ্ৰহণ কৰে।

## তথ্য সংগ্ৰহ

শ্ৰেণী:আন্তঃৰাষ্ট্ৰীয় সংস্থা
জয়া আখতাৰ

**জয়া আখতাৰ** (জন্ম: ১৪ অক্টোবৰ, ১৯৭২) এগৰাকী ভাৰতীয় চিনেমা পৰিচালক আৰু চিত্ৰনাট্যকাৰ। ২০০৯ চনত তেওঁ *লাক বাই চাঞ্চ* নামৰ ছবিখনৰ পৰিচালক হিচাপে আত্মপ্ৰকাশ কৰে। চলচ্চিত্ৰখনে সমালোচকৰ আদৰ লাভ কৰিবলৈ সক্ষম হয়। ২০১১ চনত তেওঁ সমালোচক তথা ব্যৱসায়িকভাৱে সফল *জিন্দেগী না মিলেগী দোবাৰা* শীৰ্ষক চলচ্চিত্ৰখন পৰিচালনা কৰে আৰু তাৰ বাবে শ্ৰেষ্ঠ পৰিচালকৰ ফিল্মফেয়াৰ বঁটা লাভ কৰিবলৈ সক্ষম হয়।

## ব্যক্তিগত জীৱন
জয়া আখতাৰৰ জন্ম ১৯৭২ চনৰ ১৪ অক্টোবৰত, পিতৃ জাভেদ আখতাৰ আৰু মাতৃ হানী ইৰাণী। শ্বাবানা আজমী তেওঁৰ মাহীমাক। জয়া আখতাৰ ফাৰহান আখতাৰৰ ভগ্নী। মেনেকজী স্কুলত তেওঁ স্কুলীয়া শিক্ষা সাং কৰাৰ পিছত মুম্বাইৰ চেণ্ট জেভিয়াৰছ কলেজৰ পৰা কলা শাখাৰ স্নাতক ডিগ্ৰী লাভ কৰে। পাছলৈ তেওঁ চিনেমা সম্পৰ্কীয় শিক্ষাৰ বাবে নিউয়ৰ্ক য়ুনিভাৰ্ছিটী ফিম্ল স্কুলত যোগদান কৰে।

## কেৰিয়াৰ
জয়া আখতাৰে পোনপ্ৰথমে *প্ৰাইচ অৱ বুলেট* শীৰ্ষক এটি গানৰ ভিডিঅ’ৰ পৰিচালক হিচাপে কাম কৰি তেওঁৰ কেৰিয়াৰৰ আৰম্ভণি ঘটাইছিল। *দিল চাহতা হেই* আৰু *স্প্লিট ৱাইদ অপেন*-ত তেওঁ কাষ্টিং ডিৰেক্টৰ হিচাপে, *লক্ষ্য* আৰু *দিল চাহতা হেই*-ত সহাকাৰী পৰিচালক হিচাপে তেওঁ কাম কৰিছিল। তাৰ পাছতে তেওঁ ৰীমা কাগতিৰ ছবি *হনিমুন ট্ৰেভেলছ্ প্ৰাইভেট্ লিমিটেড*-ৰ সহপ্ৰযোজনা কৰে।
তেওঁ পৰিচালক হিচাপে আত্মপ্ৰকাশ কৰা প্ৰথম চলচ্চিত্ৰখন হৈছে ২০০৯ চনত মুক্তি লাভ কৰা *লাক বাই চাঞ্চ*। ছবিখনে সমালোচকৰ আদৰ লাভ কৰিবলৈ সক্ষম হৈছিল যদিও বক্স অফিচত মুখ ঠেকেচা খায়।
২০১১ চনত তেওঁ ব্যৱসায়িকভাৱে যথেষ্ট সফল ছবি *জিন্দেগী না মিলেগী দোবাৰা* পৰিচালনা কৰে। ছবিখনে সমালোচকৰ পৰা ধনাত্মক মন্তব্য লাভ কৰাৰ উপৰিও জয়া আখতাৰে শ্ৰেষ্ঠ পৰিচালকৰ ফিল্মফেয়াৰ বঁটা লাভ কৰিবলৈও সক্ষম হয়। ২০১৩ চনত তেওঁ অনুৰাগ কাশ্যপ, দিবাকৰ বেনাৰ্জী আৰু কৰণ জোহৰৰ সৈতে লগ লাগি *বম্বে টকীজ* ছবিখন নিৰ্মাণ কৰে। এই ছবিখন ভাৰতীয় চিনেমাৰ শতবৰ্ষ উপলক্ষে নিৰ্মাণ কৰা হৈছিল। ২০১৫ চনত তেওঁৰ পৰিচালিত আন এখন চিনেমা হৈছে *দিল ঢড়কনে দো* মুক্তি লাভ কৰে।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:ফিল্মফেয়াৰ বঁটা বিজয়ী
শ্ৰেণী:নাস্তিকতাবাদী
গেইম্‌ল'ফ্ট

**গেইম্‌ল'ফ্ট এছ ই** হৈছে ফ্ৰান্সৰ এটা ভিডিঅ’ গেম প্ৰস্তুতকৰ্তা কোম্পানী আৰু ইয়াৰ মুখ্য কাৰ্যালয় পেৰিছত অৱস্থিত। এই কোম্পানীটোৱে ইতিমধ্যে ম’বাইল ফোন, টেবলেট ইত্যাদিৰ বাবে যথেষ্টসংখ্যক ভিডিঅ’ গেম প্ৰস্তুত কৰি উলিয়াইছে। ২০০০ চনত মাইকেল গিলিমটৰ দ্বাৰা গেইম্‌ল'ফ্টৰ উদঘাটন হৈছিল। মাইকেল গিলিমট তাৰ আগেয়েও য়ুবিছফ্ট নামৰ আন এটা ভিডিঅ’ গেম প্ৰস্তুতকৰ্তা কোম্পানীৰ সহস্বত্ত্বাধিকাৰী আছিল। গেমল’ফ্টৰ দ্বাৰা প্ৰায় ৫০০০ ৰো অধিক কৰ্মচাৰী নিয়োজিত হৈ আছে। ২০০৩ চনৰ পৰা গেইম্‌ল'ফ্টৰ জয়যাত্ৰা আৰম্ভ হয়। বিভিন্ন ম’বাইল প্ৰস্তুতকৰ্তা কোম্পানী, অনলাইন বিক্ৰেতা তথা বিক্ৰীকেন্দ্ৰৰ যোগেদি গেমল’ফ্টে বিশ্বজুৰি খ্যাতি লাভ কৰিবলৈ সক্ষম হৈছে। ২০০৩ চনত €১০.২ মিলিয়নৰে আৰম্ভ কৰা কোম্পানীটোৰ ২০১৪ চনৰ শেষলৈ আৰ্জন হৈছিল €২২৭মিলিয়ন। গেইম্‌ল'ফ্ট এপ’লৰ সামগ্ৰীসমূহৰ বাবে ইতিমধ্যে ৬৯ টা ভিডিঅ’ গেম মুকলি কৰিছে।

## বঁটা
* জি এছ এম এ গ্ল’বেল ম’বাইল এৱাৰ্ড, ২০১৫
** বছৰটোৰ শ্ৰেষ্ঠ ম’বাইল গেম এপঃ (এছফাল্ট সংস্কৰণ ৮: এয়াৰবৰ্ণ)
* এম এম অ অৱ দ্য য়েৰ ২০১৩
* স্পাইক টিভি ভিডিঅ গেম এৱাৰ্ড, ২০০৮
* স্পাইক টিভি ভিডিঅ গেম এৱাৰ্ড, ২০০৭
* আই জি এন গেম এৱাৰ্ড, ২০০৭ আৰু ২০০৮

## তথ্যসূত্ৰ

শ্ৰেণী:কোম্পানী
ফাৰ্ডিনেণ্ড মেগালান

ফাৰ্ডিনেণ্ড মেগালান (পৰ্টুগীজ ভাষাত ) এজন পৰ্টুগীজ অভিযাত্ৰী আছিল যিয়ে ১৫১৯-২২ চনৰ ভিতৰত স্পেনিচ ৰজাৰ অধীনত ইষ্ট ইণ্ডিজলৈ এক অভিযানৰ আয়োজন কৰিছিল, যি আছিল পৃথিৱীৰ সমগ্ৰ বৃত্তাকায় সামৰি লোৱা প্ৰথমটো সফল অভিযান। 

১৪৮০ চনত ফাৰ্ডিনেণ্ড মেগালান এক সম্ভ্ৰান্ত পৰ্টুগীজ পৰিয়ালত জন্মগ্ৰহণ কৰে আৰু কালক্ৰমত নিজকে এক নিপুন নাৱিক তথা নৌ বিষয়া হিচাপে প্ৰতিষ্ঠিত কৰে। মালুকু দ্বীপপুঞ্জ (স্পাইচ দ্বীপপুঞ্জ)লৈ এক পশ্চীমমুৱা যাত্ৰাপথ সন্ধানৰ নিমিত্তে তদানীন্তন স্পেইনৰ ৰজা "চাৰ্লচ ১ম"ৰ দ্বাৰা তেওঁ নিৰ্বাচিত হয়। পাঁচখন জাহাজৰ নেতৃত্ব লৈ তেওঁ আটলাণ্টিক মহাসাগৰেদি পাটাগনিয়ালৈ বুলি "ষ্ট্ৰেইট অব মেগালান"হৈ দক্ষিণলৈ যাত্ৰা আৰম্ভ কৰি অন্য এক জলৰাশিত উপস্থিত হয়গৈ যাক তেওঁ শান্ত সাগৰ বুলিছিল (বৰ্তমানৰ প্ৰশান্ত মহাসাগৰ)। কেইবাটাও ধুমুহা আৰু বিদ্ৰোহ অতিক্ৰম কৰি সেই অভিযানকাৰি দলটো ১৫২১ চনত স্পাইচ দ্বীপপুঞ্জত আহি উপস্থিত হৈ ভাৰত মহাসাগৰ হৈ পুনৰ স্পেইনত গৈ উপস্থিত হয়গৈ। ইয়ে আছিল বিশ্বৰ সমগ্ৰ বৃত্ত সামৰি লোৱা প্ৰথমটো মানৱ অভিযান। দুৰ্ভাগ্যবশতঃ অভিযানকালত ১৫২১ চনত ফিলিপাইনচৰ মাক্টান যুদ্ধত মেগালানৰ মৃত্যু ঘটে, সেয়েহে তেওঁ অভিযানটোৰ পৰিসমাপ্তি দেখা নাপালে। 
## লগতে&nbsp;চাওক
* ভাস্কো দা গামা
* মাৰ্ক’ প’ল’
* ক্ৰিষ্টোফাৰ কলম্বাছ
* ইবন বটুতা

## তথ্য&nbsp;সংগ্ৰহ

## বাহ্যিক&nbsp;সংযোগ
* ফাৰ্ডিনেণ্ড মেগালান সমন্ধে ব্ৰিটেনিকা বিশ্বকোষত থকা ইংৰাজী প্ৰবন্ধ

শ্ৰেণী:অভিযাত্ৰী
শ্ৰেণী:পৰ্তুগালৰ ব্যক্তি
কুইন হাজৰিকা

**কুইন হাজৰিকা** (জন্ম: ১৬ অক্টোবৰ ১৯৭৬) এগৰাকী ভাৰতীয় গায়িকা আৰু অভিনেত্ৰী। তেওঁৰ ঘৰ অসমৰ লখিমপুৰ জিলাত। তেওঁ কণ্ঠ প্ৰদান কৰা কেইখনমান অসমীয়া বোলছবিৰ ভিতৰত *গৰম বতাহ*, *মন*, *[[চুৰেণ চোৰৰ পুতেক]]* আৰু *স্নেহ বন্ধন* অন্যতম। তেওঁ ২০১৩ চনত ৰটাৰী য়ং এশ্বিভাৰ এৱাৰ্ডেৰে সন্মানিত হোৱাৰ লগতে ২০১৩ চনতে প্ৰাগ চিনে এৱাৰ্ডৰ শ্ৰেষ্ঠ মহিলা গায়িকাৰ বাবে মনোনীত হৈছিল।

## প্ৰাক জীৱনকাল আৰু কেৰিয়াৰ
কুইন হাজৰিকাৰ জন্ম অসমৰ এখন সৰু চহৰ লখিমপুৰত আৰু পিতৃ মাতৃ ক্ৰমে ৰাজ হাজৰিকা আৰু উষা গগৈ হাজৰিকা। স্কুলীয়া শিক্ষা লখিমপুৰৰে ছেইণ্ট মেৰীজ হাইস্কুলৰ পৰা সমাপ্ত কৰাৰ পিছত গুৱাহাটীৰ সন্দিকৈ ছোৱালী মহাবিদ্যালয়ৰ পৰা স্নাতক ডিগ্ৰী লাভ কৰে। সৰুৰে পৰাই সংগীত আৰু নাটকৰ চখ থকা হাজৰিকাই চাৰি বছৰ বয়সতে তেওঁৰ প্ৰথম প্ৰদৰ্শন আগবঢ়াইছিল। ভালেমান অসমীয়া আৰু হিন্দী ছবিত তেওঁ গান গোৱাৰ লগতে অভিনয়ো কৰিছে। দূৰদৰ্শন, অল ইণ্ডিয়া ৰেডিঅ, ইউনিচেফ আদিৰ দ্বাৰা প্ৰযোজিত বহু ডকুমেণ্টৰীতো তেওঁ কণ্ঠ নিগৰাইছে। তদুপৰি ডি ৱাই ৩৬৫, ফ’কাছ এন ই, নিউজ লাইভৰ কিছু অনুষ্ঠানো তেওঁ সঞ্চালনা কৰিছে। ২০১২ চনত তেওঁ অসমীয়া বোলছবি সূৰ্যাস্তৰ বাবে অভিনয়ৰ প্ৰস্তাৱ লাভ কৰে।

অনন্ত নন্দী, জিম অংকন ডেকা আৰু ঋত্বিকা ভট্টাচাৰ্যৰ আৰু কুইন হাজৰিকাই মিলি সৃষ্টি কৰা 'আৱাজ- স্পিক আপ এগেইনষ্ট ছেক্সুৱেল ভায়’লেন্স'-এ ইতিমধ্যে বিভিন্ন চিনেমা আৰু সংগীতৰ মহোৎসৱত বঁটা লাভ কৰিবলৈ সক্ষম হৈছে।

## বঁটা আৰু সন্মান
* ৰ’টাৰী যুৱ প্ৰতিভা বঁটা, ২০১৩
* প্ৰাগ চিনে এৱাৰ্ডৰ শ্ৰেষ্ঠ মহিলা গায়ক বঁটাৰ বাবে মনোনীত, ২০১৩

## ফিল্ম'গ্ৰাফী

## ডিস্ক’গ্ৰাফী
* ছবি
* স্বৰ্গদেউ
* শক্তি অভিমান

## সংগীতৰ ভিডিঅ'
* সাৰে আছোঁ (২০১৫)
* আৱাজ- স্পিক আপ এগেইনষ্ট ছেক্সুৱেল ভায়’লেন্স(২০১৩)
* মোৰ আন্ধাৰ নিশাৰ

## গীত
* আৱাজ- স্পিক আপ এগেইনষ্ট ছেক্সুৱেল ভায়’লেন্স (২০১২)
* কি নাম দি মাতিম (২০১২)
* সাৰে আছোঁ (২০১৫)
* মোৰ আন্ধাৰ নিশাৰ(২০০৩)

## দূৰদৰ্শনৰ অনুষ্ঠান
* *Dil Ka Connection* (NE TV)
* *Your Request Our Pleasure* (NE TV)
* *Songs on Demand* (NE TV)
* *Good Life* (News Live)

## তথ্য সংগ্ৰহ

## বাহ্যিক সংযোগ
* ৱেবছাইট 
* Queen Hazarika  at MTV
* Queen Hazarika at Last.fm
* 
* 
* 

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
জেমছ কুক

**কেপ্টেইন জেমছ কুক** এজন ব্ৰিটিছ অভিযানকাৰী, নাৱিক, নক্সাকাৰ তথা ৰাজকীয় নৌ বাহিনী অধিনায়ক আছিল। কুকে প্ৰশান্ত মহাসাগৰ ভ্ৰমণ কৰাৰ আগতে নিঊ ফাউণ্ডলেণ্ডৰ নিখুঁত নক্সা আঁকি ওলিয়াইছিল। অষ্ট্ৰেলিয়াৰ পূৱ পাৰ আৰু হাৱায় দ্বীপ ভ্ৰমণ কৰা তেওঁ প্ৰথম ইউৰোপীয় আৰু নিউজিলেণ্ডৰ সমগ্ৰ ভূমিখণ্ডৰ কাষেদি ভ্ৰমণৰ সাক্ষী বহন কৰাও প্ৰথমজন লোক।

## লগতে চাওক
* ভাস্কো দা গামা
* মাৰ্ক’ প’ল’
* ক্ৰিষ্টোফাৰ কলম্বাছ
* ফাৰ্ডিনেণ্ড_মেগালান

## তথ্য সংগ্ৰহ

## বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:অভিযাত্ৰী
অজয় ঘটক

**অজয় ঘটক** ( জন্ম ১৯৩৯ চনৰ ৯ নৱেম্বৰ)  এজন ভাৰতীয় পদাৰ্থবিজ্ঞানী আৰু পদাৰ্থবিজ্ঞানবিষয়ক পাঠ্যপুথিৰ ৰচক। তেওঁ ইতিমধ্যে ১৭০ ৰো অধিক গৱেষণা পত্ৰ আৰু ২০ খনতকৈও অধিক পাঠ্যপুথি ৰচনা কৰিছে। তেওঁ স্নাতক মহলাৰ বাবে ৰচনা কৰা পুথি **Optics** চীনা আৰু পাৰ্ছী ভাষালৈ অনূদিত হোৱাৰ লগতে ম’নগ্ৰাফ **Inhomogeneous Optical Waveguides** ( অধ্যাপক ছধাৰ সৈতে সহলিখন) চীনা আৰু ৰাছিয়ান ভাষালৈ অনূদিত হৈছে। ১৯৯৫ চনত তেওঁ পোহৰ বিজ্ঞানৰ শিক্ষাৰ বাবে আগবঢ়োৱা অৱদানৰ বাবে আমেৰিকাৰ অপ্টিকেল চ’চাইটিৰ ফেল’ হিচাপে নিৰ্বাচিত হৈছিল। তেওঁ দিল্লী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰাৰ পিছত কৰ্ণেল বিশ্ববিদ্যালয়ৰ পৰা পি এইচ ডি ডিগ্ৰী লাভ কৰে। ব্ৰুখাৱেন নেশ্বনেল লেব’ৰেটৰীত কিছুদিন গৱেষণাৰ সহায়ক হিচাপে কাম কৰাৰ পাছত তেওঁ ১৯৬৬ চনত দিল্লীৰ ভাৰতীয় প্ৰযুক্তিবিদ্যা প্ৰতিষ্ঠানত যোগদান কৰে আৰু ২০০৭ চনত তাৰ পৰাই পদাৰ্থ বিজ্ঞানৰ অধ্যাপক হিচাপে অৱসৰ গ্ৰহণ কৰে। বৰ্তমান তেওঁ বিভিন্ন গ্ৰন্থ আদি ৰচনা কৰাৰ লগতে দেশ বিদেশৰ বিভিন্ন বিশ্ববিদ্যালয়সমূহত অতিথি অধ্যাপক হিচাপে শ্ৰেণীকোঠাত যোগদান কৰে।

## নিৰ্বাচিত বঁটা আৰু সন্মান

* SPIEৰ Educator Award (২০০৮): "পোহৰ বিজ্ঞানৰ বাবে আগবঢ়োৱা অৱদানৰ বাবে"

* Optical Society of Americaৰ ২০০৩ চনৰ Esther Hoffman Beller Medal: "পোহৰ বিজ্ঞান আৰু আভিযান্ত্ৰিকৰ ক্ষেত্ৰত আগবঢ়োৱা অৱদানৰ বাবে"

* International Commission for Opticsৰ ১৯৯৮চনৰ বাবে গেলিলিঅ’ গেলিলি বঁটা: "পোহৰ বিজ্ঞানলৈ আগবঢ়োৱা অৱদানৰ বাবে"

* পদাৰ্থ বিদ্যাত CSIRৰ ১৯৭৯চনৰ বিজ্ঞান আৰু প্ৰযুক্তিৰ শান্তিস্বৰূপ ভটনাগৰ বঁটা: "অসমসত্ব আলোক তৰংগ-বাহক (inhomogeneous optical wave-guides), অসমসত্ব মাধ্যম আৰু চেল্ফ ফ’কাচিং লেজাৰ ৰশ্মিযুক্ত তন্ত্ৰৰ বিচলন তত্ব (theory of abberation)লৈ আগবঢ়োৱা গুৰুত্বপূৰ্ণ অৱদানৰ বাবে"
## নিৰ্বাচিত প্ৰকাশন

* 

* 

* 

* 

* 

* 

* 

* 

* 

* 

* 

## তথ্য সূত্ৰ

## বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:ভাৰতীয় বিজ্ঞানী
হিন্দু সৃষ্টিতত্ত্ব

**হিন্দু সৃষ্টিতত্ত্ব** () হৈছে হিন্দু ধৰ্ম অনুসৰি ব্ৰহ্মাণ্ডৰ সৃষ্টিৰ আৰু ধ্বংসৰ চক্ৰৰ ধাৰণা প্ৰদান কৰে। হিন্দু সৃষ্টিতত্ত্ব অনুসৰি ব্ৰহ্মাণ্ডক বাৰে বাৰে সৃষ্টি তথা ধ্বংস কৰা হয়, প্ৰায় ৮৬৪ কোটি বছৰৰ পাছে পাছে। বেদ, পুৰাণ আদি বিভিন্ন ধৰ্মীয় গ্ৰন্থত উল্লিখিত যে ব্ৰহ্মাণ্ডৰ এই অস্তিত্বৰ কাল চাৰি যুগত বিভক্ত, সত্য, ত্ৰেতা, দ্বাপৰ আৰু কলি যুগ। বৰ্তমানৰ যুগ কলি যুগ বুলি গণ্য কৰা হয়। প্ৰায় ৪,৩২,০০০ বছৰৰ পাছত ভগৱান বিষ্ণুৰ অন্তিম অৱতাৰ কল্কিয়ে ব্ৰহ্মাণ্ডৰ অস্তিত্বৰ কাল সমাপ্ত কৰিব, শিৱই সকলো ধ্বংস কৰিব। ব্ৰহ্মাণ্ড পুনৰ সৃষ্ট হ'ব।

ক্ৰমবিকাশ, মহাকাশ বিজ্ঞান, জ্যোতিষ বিজ্ঞান, সৃষ্টি আদিৰ ধাৰণাও হিন্দু সৃষ্টিতত্ত্বত পোৱা যায়।

## বিৱৰণ
অনেকে হিন্দু সৃষ্টিতত্ত্বৰ আধুনিক সৃষ্টিতত্ত্বৰ সৈতে সাদৃশ্যৰ কথা স্বীকাৰ কৰে আৰু আধুনিক সৃষ্টিতত্ত্বৰ আটাইতকৈ ওচৰৰ বুলি গণ্য কৰে। অনেকে এই কথাও দাবী কৰে যে হিন্দু সৃষ্টিতত্ত্বই এই কথাৰ ইংগিত দিয়ে যে মহানাদ (big bang) সকলোৰে আৰম্ভ নহয়, বৰ্তমানৰ ব্ৰহ্মাণ্ডৰ আৰম্ভহে, যি ব্ৰহ্মাণ্ডৰ পূৰ্বে অসংখ্য ব্ৰহ্মাণ্ডৰ সৃষ্টি আৰু ধ্বংস হৈছিল আৰু যাৰ পাছত অসংখ্য ব্ৰহ্মাণ্ডৰ সৃষ্টি আৰু ধ্বংস হ'ব।

### ঋকবেদত
ঋকবেদে ব্ৰহ্মাণ্ডৰ উৎসৰ বিষয়ে এনেদৰে প্ৰশ্ন কৰে,

ঋকবেদৰ ব্ৰহ্মাণ্ডৰ দৃষ্টিভংগীয়ে এক সঁচা ঐশ্বৰিক, নিজকে প্ৰকাশ কৰা সিদ্ধিান্তও দৰ্শন কৰে, *ৱাক* (বাক) বা আমি জনা ব্ৰহ্মাণ্ডৰ মনিষ্টিক 'হিৰণ্যগৰ্ভ'ৰপৰা (সোণৰ গৰ্ভ) জন্ম গ্ৰহণ। এই ব্ৰহ্মাণ্ড সৃষ্টিৰ পাছৰপৰাই অবিৰতভাৱে প্ৰসাৰিত হৈ যায়, আৰু শ শ কৌটি বছৰৰ পাছত পাতল কুঁৱলীত অদৃশ্য হয়। আন এক ধাৰণা অনুসৰি ব্ৰহ্মাণ্ড প্ৰসাৰতাৰ সৰ্বোচ্চ সীমা পোৱাৰ পাছত সংকুচিত হ'বলৈ লয়।

### পুৰাণত
পুৰাণৰ দৃষ্টিভংগী অনুসৰি ব্ৰহ্মাণ্ডক বাৰে বাৰে সৃষ্টি, ধ্বংস আৰু পুনৰ সৃষ্টি কৰা হয়, এই চক্ৰ অনাদি কালৰপৰা চলি আছে আৰু অনন্ত কাললৈকে চলি থাকিব। হিন্দু সৃষ্টিতত্ত্ব অনুসৰি ব্ৰহ্মাণ্ড ৪,৩২,০০,০০,০০০ বছৰ (ব্ৰহ্মাৰ এদিন বা এক *[[কল্প]]*) ধৰি বৰ্তি থাকে। ব্ৰহ্মাণ্ডৰ অন্ত অগ্নি বা জলেৰে হয়। এই ঘটনাৰ পাছত ব্ৰহ্মাই এৰাতিৰ বাবে জিৰণি লয়, যি ব্ৰহ্মাৰ এদিনৰ সমানেই। এই প্ৰক্ৰিয়াক 'প্ৰলয়' বোলে। এই প্ৰক্ৰিয়া ব্ৰহ্মাৰ এশ বছৰলৈকে (৩১,১০,৪০,০০,০০,০০,০০০ মানৱ বৰ্ষ) প্ৰতি ব্ৰহ্মাৰ দিনে পুনৰাবৃত্তি কৰা হয়। এই এশ ব্ৰহ্মাৰ বছৰেই ব্ৰহ্মাৰ জীৱনকাল। ব্ৰহ্মা সৃষ্টিকৰ্তাৰ ৰূপত স্বয়ংব্ৰহ্মণৰ উদ্ভাস।

বৰ্তমানৰ ব্ৰহ্মাণ্ডত, বিশ্বাস অনুযায়ী আমি বৰ্তমানৰ ব্ৰহ্মাৰ ৫১তম বৰ্ষত আছোঁ, সেয়ে বৰ্তমানৰ ব্ৰহ্মাৰ বয়স প্ৰায় ১৫,৬০,০০,০০,০০,০০,০০০ মানৱ বছৰ। ব্ৰহ্মাৰ 'মৃত্যু'ৰ ১০০ ব্ৰহ্মাৰ বৰ্ষৰ পাছতহে পৰৱৰ্তী ব্ৰহ্মাৰ জন্ম হয়, আৰু তাৰ পাছতহে সৃষ্টি কৰ্ম পুনৰ আৰম্ভ হয়। এই প্ৰক্ৰিয়া অনন্ত কাললৈ চলি থাকে।

ব্ৰহ্মাৰ দিনক ১০০০ মহা যুগত ভাগ কৰা হৈছে, য'ত জীৱন, ওলায় আৰু নোহোৱা হয়। মহা যুগৰ (৪৩২০০০০ বছৰ) ৭১টা ভাগ, যি ১৪ মন্বন্তৰেৰে (১০০০ বছৰ) গঠিত। মন্বন্তৰ মনুৰ চক্ৰ, যিয়ে জন্ম দান কৰে, আৰু মানৱ জাতিক শাসন কৰে। মন্বন্তৰৰ আগত আৰু পাছত সন্ধিকাল আহে, কৃতযুগৰ সমান, যি কালত পৃথিৱীত কেৱল পানী থাকে।

## তথ্য সংগ্ৰহ

শ্ৰেণী:হিন্দু ধৰ্ম
য়শ ৰাজ ফিল্মছ

**য়শ ৰাজ ফিল্মছ** হৈছে য়শ চোপ্ৰাৰ দ্বাৰা প্ৰতিষ্ঠিত ভাৰতৰ এটা মনোৰঞ্জক কোম্পানী। য়শ চোপ্ৰাৰ পুত্ৰ আদিত্য চোপ্ৰাইও এই বেনাৰৰ অধীনত বোলছবি প্ৰযোজনা কৰে।

## প্ৰাৰম্ভিক বৰ্ষ
পোনপ্ৰথমে য়শ চোপ্ৰাই তেওঁৰ ভাতৃ বি আৰ চোপ্ৰাৰ প্ৰযোজনা সংস্থা, বি আৰ ফিল্মছৰ অধীনত ৫ খনকৈ সফল বোলছবি পৰিচালনা কৰিছিল আৰু পৰিচালক হিচাপে থকা তেওঁৰ দক্ষতা প্ৰতিপন্ন হৈছিল। কিন্তু তেওঁ নিজে প্ৰতিষ্ঠা কৰা বেনাৰৰ অধীনত নিৰ্মাণ কৰা ৫০ খনৰো অধিক বোলছবি হৈছে তেওঁৰ সবাতোকৈ শ্ৰেষ্ঠ ছবিসমূহৰ অন্যতম। তাৰে ভিতৰত তেওঁ ১৩খন নিজে পৰিচালনা কৰিছে। য়শ ৰাজ ফিল্মছৰ দ্বাৰা প্ৰযোজিত বোলছবিসমূহ গুণগত মানদণ্ডসম্পন্ন। 

## অন্যান্য
য়শ ৰাজ ফিল্মছে নিজাকৈ সংগীতৰ প্ৰযোজনা সংস্থা “য়শ ৰাজ মিউজিক” মুকলি কৰে যাৰ যোগেদি ডিভিডি, ভিডিঅ’ আৰু ভিচিডি নিৰ্মাণ কৰা হয়। ২০০৬ চনত তেওঁলোকে এটি ফিল্ম ষ্টুডিঅ’ মুকলি কৰে। ২০০৭ চনৰ পৰা য়শ ৰাজ ফিল্মছে ডিভিডি আৰু অডিঅ চিডিৰ উপৰি নিজা ৱেবছাইটৰ আৰু আইটিউনছৰ যোগেদি ডিজিটেল ৰূপত গানৰ ব্যৱসায় আৰম্ভ কৰে। ২০০৭ চনত এনিমেটেড বোলছবি নিৰ্মাণৰ বাবে ৱাল্ট ডিজনী কোম্পানীৰ লগত চুক্তি সম্পন্ন কৰে। 

২০০৪ চনত হলীউড ৰিপ’ৰ্টাৰৰ সমীক্ষাত “সবাতোকৈ বৃহৎ বোলছবি প্ৰযোজনা সংস্থা”ৰ তালিকাত য়শ ৰাজ ফিল্মছে বিশ্বৰ ২৭নং স্থান অধিকাৰ কৰাৰ লগতে ২০০৬ চনত ভাৰতৰ ভিতৰত শীৰ্ষস্থান লাভ কৰিছিল। ফিল্মফেয়াৰ আলোচনীৰ ২০০৫ চনৰ ফেব্ৰুৱাৰী মাহৰ সংখ্যা অনুসাৰে য়শ চোপ্ৰা আৰু আদিত্য চোপ্ৰা ‘ভাৰতৰ শক্তি’ শীৰ্ষক তালিকাৰ শীৰ্ষস্থানত আছিল। 

## অধীনস্থ সংস্থা
* YRF এণ্টাৰটেইনমেণ্ট
* YRF মিউজিক
* YRF হ’ম ভিডিঅ’
* YRF টেলিভিছন
* য়শ ৰাজ ফিল্মছ ইণ্টাৰনেছনেল
* YRF ষ্ট’ৰ
* Y-ফিল্মছ 
* য়’মিকছ
* দিব্যানী

## কাৰ্যালয়
ভাৰতবৰ্ষত থকা য়শ ৰাজ ফিল্মছৰ কাৰ্যালয়কেইটা হৈছে দিল্লী, জলন্ধৰ, জয়পুৰ, অমৰাৱতী, ইন্দ’ৰ, বাংগালোৰ, ছেকুন্দৰাবাদ, কলিকতা, চেন্নাই আৰু কচিন। আমেৰিকা যুক্তৰাষ্ট্ৰ , ইংলেণ্ড আৰু ইউনাইটেড আৰৱ এমিৰাটছতো ইয়াৰ কাৰ্যালয় আছে

## য়শ ৰাজ ষ্টুডিঅ’
২০০৬ চনত য়শ ৰাজ ষ্টুডিঅ’ নিৰ্মাণ কৰা হয়। ষ্টুডিঅ’ৰ ব্যৱহাৰ কৰি শ্বুটিং কৰা পোন প্ৰথমখন ছবি হৈছে ‘ফানা’। ষ্টুডিঅ’ৰ নক্সা আদিত্য চোপ্ৰা আৰু তেওঁৰ পত্নী পায়েল খান্নাই প্ৰস্তুত কৰিছিল আৰু প্ৰাথমিকভাৱে য়শ চোপ্ৰাৰ স্বত্বাধীন আছিল। প্ৰায় ৮১০০০ বৰ্গ মিঃ আগুৰা এই ষ্টুডিঅটো বেলেগ চিত্ৰনিৰ্মাতাক ভাড়ালৈও দিয়া হয়।

## তথ্য সংগ্ৰহ

শ্ৰেণী:ভাৰতৰ চলচ্চিত্ৰ
শ্ৰেণী:কোম্পানী
চেৰাউ নৃত্য

**চেৰাউ নৃত্য** () মিজোৰামৰ এক জনপ্ৰিয় পৰম্পৰাগত নৃত্য। বাঁহৰ সৈতে নচা এই নৃত্যবিধ **বাঁহ নৃত্য** বুলিও জনপ্ৰিয়। ৰাজ্যখনৰ প্ৰতিটো উৎসৱতে ই এক প্ৰচলিত নৃত্য। মিজো যুৱক যুৱতী একেলগে মিলি এই নৃত্য কৰে। মিজোৰামৰ প্ৰাচীনতম নৃত্যবোৰৰ এটা এই নৃত্যবিধ ৰাজ্যখনৰ প্ৰতিটো উৎসৱৰ এৰাব নোৱাৰা অংগ হৈ পৰিছে।

চেৰাও নৃত্যত সাধাৰণতে ছয়ৰ পৰা আঠজন লোকে মাটিত দীঘল কেঁচা বাঁহ স্থাপন কৰে আৰু তাৰ ওপৰত দূডাল বাঁহ দুজনে দুইমুৰত ধৰে। পুৰুষ শিল্পীসকলে ছন্দোবদ্ধভাৱে বাঁহেৰে চাপৰ মাৰে, আনহাতে মহিলা নৃত্যশিল্পীৰ দলবোৰে বাঁহবোৰৰ মাজে মাজে ছন্দোবদ্ধ পদক্ষেপত নাচে। ই হৈছে মিজোৰামৰ আটাইতকৈ বিখ্যাত আৰু সুন্দৰ নৃত্য, আৰু এই নৃত্য উৎসৱৰ সময়ত এক আকৰ্ষণৰ কেন্দ্ৰ হয়। ফিলিপিন্সে দেশত একে ধৰণৰ নৃত্য দেখা যায়
যি *টিনিক্লিং* নামেৰে বিখ্যাত। ২০১০ চনত গিনিছ ৱৰ্ল্ড ৰেকৰ্ড কৰা হৈছিল, যেতিয়া এক বৃহৎ সংখ্যক চেৰাউ নৃত্যশিল্পীয়ে একে সময়তে একেলগে নৃত্য কৰিছিল।

## ইতিহাস
বিশ্বাস কৰা হয় যে চেৰাও নৃত্যৰ উদ্ভৱ হৈছিল ১ম শতিকাৰ আৰম্ভণিতে। প্ৰাচীন কালত চেৰাও নৃত্য এক ৰীতি হিচাপে নৱজাতক সন্তানক পৃথিৱীত এৰি যোৱা মৃত মাতৃৰ আত্মাক সান্ত্বনা প্ৰদান কৰিবলৈ পৰিবেসন কৰা হৈছিল।
অৱশ্যে,এই পাৰম্পৰিক বিশ্বাসবোৰ এতিয়া লোপ পাইছে আৰু চেৰাও নৃত্য যথেষ্ট প্ৰসাৰিত হৈছে। দৰাচলতে এই নৃত্যটো প্ৰতিটো অনুষ্ঠানতে মিজৰামবাসিসকলে পৰিৱেশন কৰে।

## তথ্যসূত্ৰ

## বাহ্যিক সংযোগ

* Mizoram Tourism 
* mapsofindia.com

শ্ৰেণী:ভাৰতৰ লোকনৃত্য
শ্ৰেণী:মিজোৰাম